Popović odredio tim za Mediteranske igre - Sportska centrala\nPopović odredio tim za Mediteranske igre\n11 juna 2013. 23:00\nSelektor Univerzitetske selekcije Srbije, Oliver Popović, odredio je sastav tima za Mediteranske igre koje će se od 18. do 25. juna održati u Mersinu (Turska). Biće to generalna proba srpskih akademaca pred najvažnije takmičenje ovog leta Univerzijadu u Kazanju.\nSelektor Popović odredio je spisak od 13 reprezentativaca za nastup na Mediteranskim igrama u Turskoj: Miloš Dimić, Stefan Birčević, Stefan Jović (Radnički), Nikola Marković (FMP) Stefan Živanović (Metalac), Nikola Kalinić, Filip Čović (Vojvodina Srbijagas), Nemanja Arnautović (Sloboda), Ðorðe Drenovac (Fortitudo, Italija), Ðorðe Majstorović (Helios, Slovenija), Nikola Malešević (Rhode Island, SAD), Darko Balaban (Targu Mureš, Rumunija) i Stefan Nastić (Stanfrod Cardinal, SAD).\n– Do poslednjeg časa ćemo pratiti kako teče oporavak Stefan Birčevića koji je zbog povrede skočnog zgloba na terapijama u Beogradu. Birčević se nalazi i na spisku seniorske reprezentacije i u ovom trenutku najvažnije je da se u potpunosti oporavi. U zavisnosti od njegove spremnosti donećemo odluku kojih će 12 igrača putovati u Tursku i učestvovati na Mediteranskim igrama – istakao je Oliver Popović, selektor Univerzitetske selekcije Srbije.\nSrpski akademci putuju na Mediteranske igre u turski Mersin u nedelju 16. juna u ranim jutarnjim časovima.


Kongres će pružiti vojnu pomoć Kijevu, čak i ako Tramp bude protiv - 11.09.2019, Sputnik Srbija\nKongres će pružiti vojnu pomoć Kijevu, čak i ako Tramp bude protiv\nObe stranke u Senatu SAD biće spremne da nastave sa pružanjem vojne pomoći Ukrajini, ukoliko je predsednik SAD Donald Tramp ukine, rekao je republikanski... 11.09.2019, Sputnik Srbija\nukrajina, evropa, vesti\n© AFP 2021 / Jim WatsonAmerički senator Ron Džonson\nObe stranke u Senatu SAD biće spremne da nastave sa pružanjem vojne pomoći Ukrajini, ukoliko je predsednik SAD Donald Tramp ukine, rekao je republikanski senator Ron Džonson.\nKako prenosi agencija „Rojters“, Džonson je istakao da je Kongres već izdvojio ta sredstva.\n„Bez obzira na odluke predsednika, Kongres je sa vama“, poručio je Džonson ukrajinskim vlastima.\nKako je rekao, ta sredstva su neophodna za borbu protiv „ruske agresije“.\nDžonson je naglasio da je razgovarao sa Trampom o pružanju vojne pomoći Kijevu. Tokom razgovora američki predsednik je rekao da bi evropske zemlje trebalo da se pobrinu za Ukrajinu, jer se nalazi u njihovom „dvorištu“.\nRanije je Trampova administracija saopštila da revidira pružanje godišnje vojne pomoći Ukrajini u iznosu od 250 miliona dolara.


Kantonalni inspektori ispituju prisustvo teških metala u vodi na području KS - Akta.ba\n10.07.2019. 13:37 / Izvor: Akta.ba\nInspektor Kantonalne uprave za inspekcije poslove KS izvršio je sveobuhvatni inspekcijski nadzor u KJKP Vodovod i kanalizacija d.o.o. Sarajevo i za potrebe laboratorijskih ispitivanja na prisustvo teških metala uzeo uzorke vode s pet lokaliteta.\nUzorci vode su uzeti iz Filterskog postrojenja Bosna 1 na Ilidži iz kojeg se vrši vodnosnabdijevanje najvećeg dijela grada, pumpne stanice Bačevo iz koje se napaja pravac Alipašino Polje, Buča i Boljakov potok, te Novo Sarajevo, kao i sa lokacije Bazen Mojmilo koji napaja pravac Hrasno, Skenderija, Grbavica I i II, Alipašino Polje i Dobrinja.\n"Uzorci vode uzeti su i iz slavine na području Općine Centar i to u objektu BBI Centra, te s Bistričke česme u Općini Stari Grad. Provjera zdravstvene ispravnosti vode namijenjene javnom vodosnabdijevanju bit će izvršena u ovlaštenom laboratoriju Zavoda za javno zdravstvo FBiH, a uzeti uzorci vode biti će analizirani na prisustvo bakra, olova, žive, arsena, hroma i kadmija", saopćeno je iz KUIP KS.\nDodaju kako kantonalni sanitarni i inspektori za hranu vrše kontinuirane provjere zdravstvene ispravnosti vode za piće preko JU Zavod za javno zdravstvo KS, čiji uposlenici vrše mjesečne analize vode iz sistema gradskog vodosnabdijevanja. U slučaju eventualnih odstupanja vrijednosti parametara na mikrobiološke i fizičko-hemijske parametre obavještava se kantonalna inspekcija, dok se izvještaji vezani za analize na prisustvo teških metala dostavljaju Federalnom ministarstu zdravstva.\n"Kako je programska orijentacija KUIP-a prioritetno usmjerena na zaštitu i poboljšanje zdravlja stanovništva u KS, to će cijeneći javni interes, dobiveni rezultati o provedenom uzorkovanju biti saopćeni odmah po okončanju analiza", saopćili su iz KUIP KS.\nprisustvo teških metala\nmetali u vodi


Gradski zavod za javno zdravlje - Beograd - Svetski dan hrane 2014. godine\nSigurno je da su mnogo veći izgledi za uspeh edukativnih programa o pravilnoj ishrani, ako se sa njima započne u najranijem detinjstvu. Deca lakše usvajaju zdrave navike u ishrani, naročito ako im se predstave na zanimljiv i kreativan način, što već godinama rade vaspitači i sestre na preventivi, u saradnji sa nutricionistima, u beogradskim predškolskim ustanovama, kroz Program „Zdrav vrtić“.\nProgram vaspitanja za zdravlje dece u predškolskim ustanovama u Beogradu ”Zdrav vrtić”, inicirao je i kreirao Gradski zavod za javno zdravlje pre više od 15 godina, od kada kontinuirano sprovodi obuku zaposlenih u vrtićima i prati sprovođenje programskih aktivnosti, učestvuje u edukaciji roditelja o zdravlju dece i stara se o organizaciji javnih manifestacija.\nSlogan ovogodišnjeg obeležavanja Svetskog dana hrane je: „Hranimo svet, čuvajmo planetu“. Manifestacija koju tradicionalno organizuje Gradski zavod za javno zdravlje Beograd, ove godine se održava u vrtiću „Duga“ u Surčinu. Učesnici programa su deca iz šest beogradskih predškolskih ustanova. U okviru ovog događaja, biće prikazana izložba najboljih likovnih radova, odabranih na likovnom konkursu, organizovanom povodom obeležavanja meseca pravilne ishrane. Deci iz vrtića, čiji su likovni radovi odabrani kao najuspešniji, biće dodeljene prigodne nagrade.


Dačić: U EU smanjen broj azilanata iz Srbije\nMinistar unutrašnjih poslova Srbije Ivica Dačić izjavio je danas da je u većini zemalja EU smanjen broj azilanata iz Srbije, ali i da bi u nekim članicama Unije taj problem trebalo rešavati.\nDačić: Svi koji imaju problema s korupcijom da zovu MUP\nMinistar za unutrašnje poslove Ivica Dačić na sastanku s komesarom EU za unutrašnje tržiste i usluge Mišelom Barnijeom rekao da svako ko ima problema zbog korupcije u Srbiji treba da se obrati MUP-u i da će krivci biti uhapšeni.\nDačić: Najteža situacija na Dunavu od Grocke do Smedereva\nSituacija na rekama u Beogradu je pod kontrolom, a najteže je na Dunavu od Grocke nizvodno ka Smederevu, gde je led zarobio nekoliko barži, izjavio je danas ministar unutrašnjih poslova Srbije Ivica Dačić.\nMinistar unutrašnjih poslova Srbije Ivica Dačić izjavio je da je danas u Skoplju uhapšen jedan od vođa navijača Partizana Miloš Radisavljević zvani Kimi, za kojim je Srbija raspisala poternicu radi izdržavanje zatvorske kazne.\nMinistar za unutrašnje poslove Ivica Dačić i direktor Australijske federalne policije Toni Negus potpisali danas u Kanberi Memorandum o razumevanju MUP-a Srbije i Australijske federalne policije u borbi protiv transnacionalnog kriminala i o razvoju policijske saradnje.\nDačić: EU bi pogrešila ako Srbiji ne bi dala kandidaturu\nVicepremijer Ivica Dačić rekao da bi Evropa napravila veliku grešku ako Srbija u martu ne dobije status kandadata za članstvo u EU.\nUhapšeni Luka Bojović i Vladimir Milisavljević\nU Španiji su uhapšeni odbegli Luka Bojović i Vladimir Milisavljević i Vladimir Mijanović i Siniša Petrić. Oni su uhapšeni juče u Valensiji posle potrage policija Španije i Srbije.


Vlada FBiH: Preporuke poslodavcima za zaštitu radnika od visokih temperatura – Radio Vitez\n23. lipnja 2021. 11:06 23. lipnja 2021.\nFederalno ministarstvo rada i socijalne politike je, u skladu sa odredbom člana 9. stav 5. Zakona o zaštiti na radu, dalo poslodavcima preporuke da, usljed vremenskih neprilika izazvanih visokim temperaturama na teritoriji Federacije BiH, provedu posebne mjere zaštite kojima će spriječiti nastupanje štetnih posljedica po zdravlje radnika.\nJedna od preporuka poslodavcima je da razmotre mogućnost prekida obavljanja poslova na otvorenom u periodu od 12 do 16 sati, te njihovog nastavka poslije 16 sati. Ukoliko je proces rada takav da ovo nije nemoguće primijeniti, Federalno ministarstvo preporučuje poslodavcima da radnicima koji obavljaju poslove na otvorenom početak radnog vremena pomjere na šest sati ujutro.\nTakođer, preporuka poslodavcima je da za vrijeme trajanja ovh vremenskih neprilika omoguće korištenje godišnjeg odmora radnicima s dijagnosticiranim kroničnim oboljenjima, kao i odsustava u skladu sa zakonom, kolektivnim ugovorom ili pravilnikom o radu.Poslodavcima je preporučeno i da izvrše organizaciju radnog vremena, te utvrde raspored tako da njegov početak prilagode vremenskim prilikama. Pored toga, poslodavci bi trebali omogućiti adekvatnije odijevanje radnika u ustanovama, poduzećima, kao i organima vlasti, te drugim pravnim osobama, kao i adekvatno odijevanje na službenim događajima (sjednice parlamenta, vlade i slično), prilagođeno visokim temperaturama,priopćeno je iz Federalnog ministarstva rada i socijalne politike.\nPrevious ArticleKošarkašice BiH večeras protiv Francuske love polufinaleNext ArticleNagli rast cijena ulja u trgovinama: Inspekcija na terenu


Krasnodar - Čelsi, Fudbal - Predlog tip - 28/10 2020\nSreda, 28/10 - Fudbal, Međunarodni, Liga šampiona\n28/10Krasnodar vs Čelsi1X2tip: 2\nU sredu se nastavljaju mečevi drugog kola Lige šampiona, a za vas smo ovog puta pripremili duel između Krasnodara i Čelsija. Meč između ove dve ekipe je zakazan za 18 časova i 55 minuta.\nFudbaleri Krasnodara su prošle sezone igrali sjajno što im je na kraju donelo i plasman na treće mesto na tabeli koje donosi plasman u kvalifikacije za Ligu šampiona. Za razliku od prethodnih nekoliko puta, fudbaleri ove ruske ekipe su konačno uspeli da dođu do svog davnašnjeg cilja, a to je bio svakako plasman u Ligu šampiona. Odmah u prvom kolu je Krasnodar odigrao jedan solidan meč i uspeo da remizira na gostovanju kod favorizovanog Rena, a taj duel je završen rezultatom 1:1. Što se tiče ruskog šampionata, trenutno se ova ekipa nalazi na osmom mestu, i sigurno je da mogu i moraju dosta bolje.\nMalo ko je očekivao da će Frenk Lampard uspeti da dovede Čelsi do plasmana u Ligu šampiona, ali to se ipak desilo, čime je ovaj fudbaler koji je obeležio jednu dekadu kada je klub iz Londona u pitanju zadobio poverenje uprave "plavaca". Kada se sve sabere i oduzme deluje da je Čelsi bio najaktivniji od svih klubova u letnjem prelaznom roku, pošto su u London stigli zaista fantastični igrači, a tu pre svih mislimo na Tijaga Silvu, Haverca, Vernera, Čilvela i ostale. Ipak, deluje da su rezultati, barem za sada izostali, iako je Čelsi u prvom kolu Lige šampiona odigrao jedan dobar meč na svom terenu u kom su samo pobedili bodove sa aktuelnim osvajačem Liga Evrope, Seviljom, a taj duel je završen bez golova.\nDeluje da Krasnodaru fali dosta iskustva kada su ovakvi mečevi u pitanju, i najviše zbog toga i dajemo prednost gostima iz Londona i toplo vam preporučujemo da odigrate 2 koju kladionica 1xbet plaća sa kvotom 1.43.


Moguće povećanje penzija | 058.ba\nMoguće povećanje penzija\nSRNA - 15. avgusta 2013.\t058.ba\nINFO – Ministar rada i boračko-invalidske zaštite Republike Srpske Petar Đokić izjavio je da će Vlada Srpske uskoro analizirati ukupno finansijsko stanje u Republici i da će procijeniti za koliko procenata bi mogle da budu povećane penzije.\n„Vlada Republike Srpske će krajem avgusta ili početkom septembra razmatrati tu analizu i uvjeren sam da će odluka biti povoljna, a penzioneri zadovoljni. Ima razloga za optimizam“, rekao je Đokić danas u Pelagićevu, gdje je prisustvovao sastanku Regionalnog udruženja penzionera Semberije, Majevice, Posavine i Birča.\nOn je dodao da je prije izvjesnog vremena održan sastanak u Vladi Srpske na kojem je bilo riječi o načinima rješavanja zahtjeva za povećanje penzija.\nPredsjednik Udruženja penzionera Republike Srpske Rade Rakulj izrazio je očekivanje da će već septembarska penzija biti povećana, te istakao da ova kategorija stanovništva u Srpskoj živi najlošije.\n„Ispod donje granice siromaštva živi 70 odsto penzionera u Srpskoj, jer sve ispod 350 KM nije dovoljno za život“, rekao je Rakulj.\nOn je naveo da sve više ljudi odlazi u penziju, da je broj korisnika, u odnosu na pretprošlu isplatu penzija, povećan za 840.\nRakulj je istakao da treba smanjiti javnu potrošnju, kako bi penzioneri bolje živjeli.\nDanašnjem sastanku Regionalnog udruženja penzionera u Pelagićevu, na kojem je bilo analizirano stanje ove kategorije stanovništva, prisustvovao je i Direktor Fonda PIO Mladen Milić.\nPenzioneri su, pred početak sastanka, položili vijence na centralni spomenik poginulim borcima opštine Pelagićevo i posjetili Spomen-sobu Treće Posavske brigade.\nRegionalno udruženja penzionera Semberije, Majevice, Posavine i Birča okuplja oko 35.000 penzionera iz 11 opština Srpske.


Komore traže zajednički sastanak o policijskim uniformama - Indikator.ba\nKomore traže zajednički sastanak o policijskim uniformama\n12.9.2018 10:56 | Indikator.ba\nPrivredna komora FBiH, Privredna komora RS i Vanjskotrgovinska komora BiH uputile su zajednički zahtjev Vijeću ministara BiH, Ministarstvu sigurnosti BiH i članovima Radne grupe za izradu Pravilnika o izgledu uniformi, za održavanje zajedničkog sastanka.\nKomorski sistem obnašajući svoju ključnu funkciju zastupanja interesa privrede, daje podršku Konzorciju proizvođača uniformi, stoga je upućeni zahtjev za održavanje zajedničkog sastanka svih ključnih aktera koji su učestvovali u kreiranju i usvajanju navedenog pravilnika, kako bi nas članovi Radne grupe za izradu Pravilnika upoznali sa metodologijom i analitičkom podlogom kreiranja navedenog akta. Imajući u vidu da je na 154.sjednici VMBiH kao 14-ta tačka dnevnog reda bio naveden Pravilnik o izgledu uniformi-novi tekst, te da ipak nije razmatran, smatramo da je održavanje sastanaka od velike važnosti za rješenje ovog problema i podršku razvoju bh privrede.\nCilj sastanka jeste da se iznađe zajedničko rješenje koje će omogućiti proizvođačima uniformi da učestvuju u postupku javne nabavke, te službenicima ponude kvalitetnu uniformu i dodatnu opremu, a prethodno budu upoznati sa metodologijom definisanih standarda od strane Radne grupe koja ih je kreirala. BH Konzorcij nije bio uključen u pripremu novog teksta Pravilnika, niti informisan da li su korigovani članovi koji opisuju kataloški, zaštićeni tip uniforme, koji diskriminira bh proizvođače u postupku javne nabavke.\nNapominjemo, da i dalje smatramo kako bi najbolje rješenje bilo da se tekst novog Pravilnika pripremi u saradnji nadležnih institucija i stručnjaka iz ove oblasti, te predstavnika domaćih privrednika, što je i izneseno u svim prethodnim dopisima upućenim nadležnim institucijama kao i na sastanku, koji se održao sa ministrom sigurnosti u junu mjesecu., navodis e u saopćenju iz Privredne komore FBiH.


Turska: Narušavanje vazdušnog prostora „greška“ - Sputnjik Srbija\n01:20 23 Januar 2021\n09:44 05.10.2015 (osveženo 16:19 05.10.2015) Preuzmite kraći link\nAmbasador Rusije u Turskoj Andrej Karlov pozvan je u tursko Ministarstvo inostranih poslova zbog narušavanja vazdušnog prostora od strane ruskog aviona, kaže se u saopštenju turskog spoljnopolitičkog resora.\n„3. oktobra u 12.08 vojni avion Rusije narušio je vazdušni prostor Turske sa strane Sirije u rejonu Jajladagi, provincija Hataj. Nakon toga, pošto su ga presrela dva turska lovca F-16 koja su patrolirala ovim rejonom, avion je napustio vazdušni prostor Turske“, kaže se u saopštenju.\nPortparol ruske ambasade u Turskoj Igor Mitjakov izjavio je da da je ruska strana objasnila ovaj incident.\n„Došlo je do narušavanja vazdušnog prostora Turske od strane ruskog aviona“, rekao je portparol.\nPremijer Turske Ahmet Davutoglu nazvao je „greškom“ narušavanje vazdušnog prostora te zemlje, prenosi Rojters.\nRanije je ambasador Rusije je pozvan u MIP gde mu je bio izražen oštar protest. Protest je izrazio i šef diplomatije Turske Feridun Sinirlioglu u telefonskom razgovoru sa šefom ruske diplomatije Sergejom Lavrovom. Sinirlioglu je razgovoarao o tom incidentu sa svojim kolegama iz SAD, Francuske, Velike Britanije, Italije i namerava na tu temu da razgovara sa državnmim sekretarom NATO i šefom diplomatije Nemačke, saopšteno je u saopštenju MIP-a Turske.\nRusija je 30. septembra počela da izvodi precizne vazdušne napade na objekte Islamske države u Siriji. Ciljevi se biraju na osnovu obaveštajnih podataka Rusije i Sirije, uključujući vazdušna osmatranja.


"Evro je zamka, svim zemljama Evrozone bilo je bolje pre uvođenja te valute"\n„Evro je zamka, svim zemljama Evrozone bilo je bolje pre uvođenja te valute“\nIzvor: Fajnenšal tajms\n„Evozona je greška jer je svim zemljama članicama bilo mnogo bolje pre uvođenja evra. Sada je neophodno da svim članicama bude ponuđen mehanizam za izlazak“, ocenio je guverner mađarske Narodne banke Đerđ Matolksi.\nMađarska nije članica Evrozone, dakle, još uvek nije proglasila evro za zvaničnu valutu, već i dalje koristi forinte. S druge strane, 19 od 28 zemalja članica Evrozone prihvatil su evro za zvaničnu valutu. Guverner Đerđ Matolksi izjavio je nedavno za Fajnenšel tajms da veruje da će zemlje Istočne Evrope poput Češke, Poljske, pa i Mađarske, imati problema kada budu pristupili Evrozoni.\n– Došlo je vreme da se izađe iz evro-zamki, rekao je Matolksi.\nNazvavši evro „štetnom dogmom“ nije se složio sa stavom da je Evrozona sledeći logičan korak Mađarske, ali i svake druge članice EU.\n– Iako je prošlo skoro dve decenije od pojavljivanja evra, većina preduslova koji moraju biti ispunjeni tokom stvaranja globalne valuta, kao što su ministar finansija Evrozone, budžet koji pokriva najmanje 15-20 posto BDP-a Evrozone, još uvek nedostaju, kaže Matolksi.\nU korenu ideje o evru je Francuska želja da spreči nemačku dominaciju Evropom. Naime, francuski predsednik Miteran nagovorio je nemačkog kancelara Kola da se odrekne nemačke marke u korist evra kako bi došlo do „ujedinjenja evropskih zemalja“.\n– Obojica su pogrešili. Sada imamo evropsku Nemačku, a ne nemačku Evropu kako je planirano, evro nije uspeo da spreči „nemačku silu“. Ali, i Nemačka je upala u „evro zamku“, previše dobro da bi bilo istinito, dodao je mađarski guverner.\nOznakeĐerđ Matolksi evro evrozona Mađarska Naslovna-centar Naslovna-traka\nSjajna vest za dužnike: Vrhovni kasacioni sud potvrdio raskid ugovora za kredit u švajcarcima


Nagrade za toleranciju Srđanu Aleksiću, Mirjani Karanović i Mirku Đorđeviću | Autonomija\nNagrade za toleranciju Srđanu Aleksiću, Mirjani Karanović i Mirku Đorđeviću\nPosthumno nagrađen hrabri Trebinjac\nNagrade su uručene po peti put na svečanosti u Bačkoj Topoli povodom Međunarodnog dana tolerancije, a dodeljuje ih Dunavski biro iz Novog Sada pod pokroviteljstvom predsednika Skupštine i Vlade Vojvodine. Od ove godine specijalnu novinarsku nagradu za toleranciju dodeljuje i Nezavisno društvo novinara Vojvodine.\nPredsednik Skupštine Vojvodine šandor Egereši rekao je da nije tačno da građani Vojvodine žive jedni pored drugih, već da žive jedni sa drugima.\n„Naša zajednička sudbina je zajednički život i to mora da bude naš prioritet“, poručio je Egereši.\nOn je rekao da je ponosan na činjenicu da je Mađar i dodao da tolerancija ne znači gubitak nacionalnog identiteta, već poštovanje prema komšijama i prijateljima koji su druge nacionalnosti.\n„Ne dajmo nikome, ni ekstremističkim organizacijama, da ugroze naš zajednički život“, kazao je Egereši.\nPredsednik Vlade Vojvodine Bojan Pajtić rekao je da su Vojvođani ponosni jer tokom devedesetih godina jedino u Vojvodini nije bilo etničkog čišćenja.\n„Bilo je proterivanja građana po nacionalnoj osnovi, ali to nisu činili građani Vojvodine i to nisu činile komšije“, rekao je Pajtić.\nPrema njegovim rečima suština je u tome da se u ljudskom biću prepoznaje čovek, a ne njegova nacionalnost.\n„Pitanje tolerancije je pitanje da li jesi čovek, ljudsko biće ili si se pretvorio u nešto mnogo strašnjje“, kazao je pokrajinski premijer.\nOn je ocenio i da verske zajednice treba da se obraćaju zlim dušama, a ne pojedinim nacijama kako bi ispunile svoje dužnosti.\n„Programi tolerancije ne mogu da otklone svu glupost i idiotizam pomračenih umova, ali na toleranciji se mora raditi“, dodao je Pajtić.\nRade Aleksić, otac Srđana Aleksića koga su 1993. u rodnom Trebinju ubili jer je branio svoga prijatelja Bošnjaka, rekao je da njegov sin nije bio heroj već čovek koji je branio čoveka.\nOn je zahvalio na nagradi i rekao da je sretan zbog Vojvodine koja je prepoznala ljudski čin njegovog sina Srđana.\nPublicista Mirko Đorđević rekao je da tolerancija ne znači trpljenje već pravu slobodu za drugoga, glumica Mirjana Karanović poručila je mladima da ne sme biti tolerancije prema nasilju i da ne smeju da prihvate da žive u bezosećajnom društvu, a dramaturškinja Borka Pavićević da rešenje za budućnost nije u „Evropi država i nacija već u Evropi građana“.\nTokom svečanosti deca iz vrtića u Subotici recitovala su pesme na srpskom, hrvatskom, mađarskom i nemačkom, a prikazani su i kratki dokumentarni filmovi na temu ljudskih prava čiji su autori mladi iz Kikinde.\nIntonirana je i himna Evropske unije tokom koje je publika, koju su mahom činili srednjoškolci, stajala mirno, a ceremonija je završena uz pesmu „Dobro jutro Vojvodino“.


Na današnjoj sednici Komisije za obeležavanje praznika, dodelu priznanja i međugradsku saradnju u zemlji i inostranstvu jednoglasno je usvojeno pokretanje postupka za podnošenje inicijativa za dodelu Novembarske povelje Novog Sada za 2017. godinu, kao društvenog priznanja za izuzetne rezultate i dostignuća u oblasti privrede, društvenih i drugih delatnosti, povodom obeležavanja 9. novembra 1918. godine – dana kada je srpska vojska oslobodila Novi Sad i 25. novembra 1918. godine – dana kada je Velika Narodna Skupština Srba, Bunjevaca i drugih Slovena Banata, Bačke i Baranje, donela Odluku o prisajedinjenju Vojvodine Kraljevini Srbiji.\nKomisija za obeležavanje praznika, dodelu priznanja i međugradsku saradnju u zemlji i inostranstvu Skupštine Grada Novog Sada poziva pravna i fizička lica da podnesu obrazložene inicijative za dodelu Novembarske povelje Novog Sada za 2017. godinu.\nNovembarska povelja Novog Sada, dodeljuje se kao društveno priznanje za izuzetne rezultate i dostignuća u oblasti privrede, društvenih i drugih delatnosti, povodom obeležavanja 9. novembra 1918. godine – dana kada je srpska vojska oslobodila Novi Sad i 25. novembra 1918. godine – dana kada je Velika Narodna Skupština Srba, Bunjevaca i drugih Slovena Banata, Bačke i Baranje, donela Odluku o prisajedinjenju Vojvodine Kraljevini Srbiji.\nNovembarska povelja Novog Sada dodeljuje se građaninu ili grupi građana za zajedničke rezultate i dostignuća ostvarena radom i zaslugama u:\nnegovanju demokratskih tradicija i jačanju zajedništva građana Novog Sada,\nzdravstvenoj i socijalnoj zaštiti, prosveti, sportu i drugim delatnostima,\nhumanitrnim i dobrotvornim aktivnostima i\nispoljavanju hrabrosti u vanrednim situacijama, spasavanju ljudskih života i sprečavanju materijalnih šteta.\nZa navedene rezultate i dostignuća, Novembarska povelja Novog Sada može se dodeliti i preduzećima, ustanovama i drugim organizacijama.\nObrazložene inicijative za dodelu Novembarske povelje Novog Sada za 2017. godinu, podnose se Komisiji za obeležavanje praznika, dodelu priznanja i međugradsku saradnju u zemlji i inostranstvu Skupštine Grada Novog Sada, do 1. oktobra 2017. godine, na adresu Skupštine Grada Novog Sada, Ulica Žarka Zrenjanina broj 2.


Ističu rokovi za nabavku pasoša – Radio Feral\nIstiču rokovi za nabavku pasoša\n27/12/2016 Mirza Musanovic 0 Comment\nTender za nabavku pasoških knjižica, raspisan početkom novembra ove godine, biće zatvoren danas.\nIpak, to ne znači da će ovaj trogodišnji posao vrijedan 22,2 miliona KM biti zaključen s obzirom na to da će, prema nezvaničnim informacijama, o svemu konačnu riječ dati Kancelarija za razmatranje žalbi, koja je već jednom poništila ovu javnu nabavku.\nTender za ovaj posao raspisan je 9. novembra, a rok za dostavu ponuda je 27. decembar ove godine i to je drugi put da Agencija za identifikaciona dokumenta, evidenciju i razmjenu podataka (IDDEEA) raspisuje ovu javnu nabavku. U međuvremenu, odnosno nakon 9. novembra jedan od ponuđača se žalio na tendersku dokumentaciju i Kancelarija za razmatranje žalbi je trebalo da donese odluku po tom pitanju, ali u IDDEEA juče nismo uspjeli saznati šta je odlučeno jer niko nije želio govoriti o toj temi, a direktor Edim Nesimi se nije javljao na mobilni telefon.\nPrema nezvaničnim informacijama, već ove sedmice u cijelu priču mogao bi se uključiti i Savjet ministara BiH s obzirom na to da u martu ističe ugovor sa sadašnjim dobavljačem pasoških knjižica, odnosno banjalučkom firmom “Muehlbauer”, a do tada, po svemu sudeći, tenderska procedura neće biti okončana jer će se na odluku IDDEEA sasvim sigurno žaliti firma koja ne bude izabrana kao najpovoljnija. U tom slučaju IDDEEA s obzirom na to da nema zaliha, neće imati pasoških knjižica i izdavanje pasoša biće blokirano.\nU IDDEEA su ranije rekli da su uputili dopis Savjetu ministara BiH tražeći da oni predlože moguće rješenje kako ne bi bio obustavljen postupak izdavanja pasoša građanima.\nPodsjećanja radi, ranije raspisani tender za nabavku pasoških knjižica poništila je Komisija za razmatranje žalbi, jer se na odluku IDDEEA da posao nastavi raditi banjalučka kompanija “Muehlbauer” žalila francuska kompanija “Gemalto”.\n← Evropska komisija odobrila šest miliona maraka za traženje nestalih osoba u BiH\nU 2017. godini Međunarodni aerodrom Tuzla očekuju investicijska ulaganja, povećanje broja letova i prevezenih putnika →\n12/07/2014 Mirza Musanovic 0\n27/12/2017 Mirza Musanovic 0\nU BiH na evidencijama 547.134 nezaposlene osobe\n27/01/2015 Mirza Musanovic 0


Misteriozne smrti poznatih licnosti\nNaslov: Misteriozne smrti poznatih licnosti Sre Sep 18, 2013 1:21 am\nPrinceza Dajana je tragicno poginula u saobracajnoj nesreci zajedno sa svojim prijateljem multimilionerom Dodijem Fajedom i telohraniteljem 31. avgusta 1997. godine. Iako zvanicni izvestaj govori da su agresivni paparaci kao i vozac koji je bio pod dejstvom alkohola krivi za udes, postoje mnoge “teorije zavere” koje govore drugacije. Najrasprostranjenija je tvrdnja da je britanska tajna sluzba MI6 iscenirala nesrecu kako bi prikrila atentat na Dajanu.\nIako samo najveci ljubitelji teorije zavere tvrde da je Elvis bio namerno “sklonjen”, mnogi i dalje veruju da je on u stvari ziv. Prema njima, Elvis Prisli je ceznuo da pobegne od reflektora i uradio je upravo to. Koristeci svoja znatna novcana sredstva uspeo je da izlazira svoju smrt i zivi svoj zivot dalje daleko od spoljnog sveta.\nNakon postizanja slave u SAD, kao sto je to uspeo u rodnom Hong Kongu, Brus Li je bio spreman da postane velika zvezda. Medjutim, 1973. godine, naizgled nepobedivi borac izgubio je svest nakon uzimanja analgetika i nikada se nije probudio. Dvadeset godina kasnije, njegov sin Brendon Li umire na prilicno bizaran nacin. Prilikom snimanja, u pistolju u kome se trebao nalaziti “corak” opalio je iznenada pravi metak i Brendon na licu mesta ostaje mrtav. Od tada se spominje kletva koja prati porodicu Li.\nKada Je Nensi, devojka basiste grupe Seks Pistols Sida Viciusa pronadjena izbodena na smrt oktobra 1978. godine, Sid je priznao ubistvo iako tvrdi da se te noci uopste ne seca. Neki su tvrdili da je ona ubijena od strane treceg lica, kao posledica neuspesne kupoprodaje droge, i to sve za vreme dok je Sid bio u “stanju nirvane”. Roker je uhapsen, ali je pusten uz kauciju. Februara 1979. pre nego sto se na sudu utvrdilo ko je zaista ubio Nensi, Sid je pronadjen predoziran i time je tajnu odneo zauvek sa sobom.\nPreuzeto sa www.teorijezavere.com


Izbori Archives - CEPRIS\nPajvančić: Da li je sporna legalnost izbora koji su pred nama?\nMaj 27, 2020 Marijana Pajvančić\nU Srbiji se nastavljaju izborne aktivnosti prekinute nakon proglašenja vanrednog stanja. Pravni ambijent u kome se održavaju izbori menja se do poslednjeg trenutka uključujući i promene pravila kada je izborni proces već započeo, piše profesorka Pravnog fakulteta u Novom Sadu i članica CEPRIS-a Marijana Pajvančić.\nMarinković: Izbori neustavno raspisani\nMaj 22, 2020 CEPRIS\nOdavno smo znali da ovi izbori neće biti ni slobodni ni pošteni. Otkada je postalo jasno da su raspisani van ustavnog roka, za ovaj osećaj poniženosti dobili smo i matematičku potvrdu, piše profesor Ustavnog prava Tanasije Marinković.\nPovodom seta propisa o izborima i poslednjeg Uputstva za sprovođenje izbora za predsednika Republike, raspisanih za 2. april 2017. godine (u daljem tekstu: Uputstvo), koje je Republička izborna komisija (u daljem tekstu: RIK) donela na sednici održanoj 2. marta 2017. godine, Centar za pravosudna istraživanja (CEPRIS) daje sledeće S A O P Š T E […]


Cvijanovićeva preuzela dužnost predsjednika Srpske - Glas Srpske\nSrna 19.11.2018 19:04\nBanjaluka - Novoizabrani predsjednik Republike Srpske Željka Cvijanović svečano je danas u Banjaluci preuzela dužnost od Milorada Dodika i naglasila da će raditi odgovorno i časno, izrazivši nadu da će Srpska uskoro dobiti novu vladu.\nCvijanovićeva je, u obraćanju nakon svečane primopredaje dužnosti u Palati Republike, istakla da će se na isti način odnositi prema građanima, narodu, Srpskoj, institucijama.\n"To ću raditi sa dužnom pažnjom i poštovanjem, znajući da je Republika jaka samo kada smo zajedno. Kada su nam jake institucije, možemo sve, a kada smo razjedinjeni, onda malo šta dobro možemo uraditi za Srpsku", napomenula je Cvijanovićeva.\nOna je rekla je da je izazov nakon Milorada Dodika doći na neku funkciju s obzirom na njegovu posebnu energiju i stil koji je unosio, obavljajući svaku od pozicija.\n"Tako je bilo i kada sam dolazila u Vladu, ali pokazalo se da možemo dobro da funkcionišemo kao tim. Sigurna sam da će ta saradnja nastaviti da bude jednako dobra, pogotovo što je za Srpsku važno da ostvarimo konkretnu vezu, dobro razumijevanje, saradnju, usaglašavanje i koordinaciju između republičkih institucija i naših predstavnika na nivou BiH u zajedničkim organima", poručila je predsjednik Srpske.\nOna je rekla da će sa Dodikom na čelu, kao srpskim članom Predsjedništva BiH, njen posao biti olakšan.\n"Osjećam da će time biti manji izazov pred kojim se nalazim stupajući na ovu važnu dužnost", navela je Cvijanovićeva.\nOna je istakla da je ponosna na građane Srpske, narod i Republiku, te zahvalila kolegama ministrima u Vladi, "kojima je mnogo puta bilo teško u rješavanju određenih životnih problema građana, ali i teških političkih izazova".\n"Zahvalila bih i narodnim poslanicima i svima iz drugih institucija koji su uvijek sa nama, spremno i zajedno koračali naprijed. Vjerujem u Republiku, našu bolju budućnost i znam da se to može postići ako smo odgovorni i zajedno", ocijenila je Cvijanovićeva, koja se na primopredaji zahvalila dosadašnjem predsjedniku Srpske za lijepe riječi i ukazano povjerenje.\nOna je navela da je time završen važan izborni ciklus, što pokazuje sposobnost i kapacitet Srpske da brzo realizuje izborne rezultate.\n"Veoma brzo očekujem da ćemo imati novu vladu, što znači da će život u Srpskoj nesmetano nastaviti da funkcioniše", rekla je Cvijanovićeva, dodajući da je to u interesu Republike i građana.\nDosadašnji predsjednik Republike Srpske Milorad Dodik je Cvijanovićevoj simbolično predao zastavu i Ustav Republike Srpske, a potom su potpisali zajedničku izjavu o primopredaji dužnosti.\nDodik je u obraćanju poslije svečane ceremonije istakao da je uvjeren da Srpska kreće ka dodatnoj stabilnosti i jačanju.\n"Ovo je potpuno drugačiji period od onog kada sam ja preuzeo funkciju predsjednika Republike. Bili su ogromni napori da se uništi njen subjektivitet i ponosan sam što sam imao tim ljudi, a prije svega Željku Cvijanović, te ministre, poslanike, koalicione partnere i članove SNSD-a i zajedno smo prošli ovo vrijeme", rekao je Dodik.\nOn je naglasio da je ponosan što je dva uzastopna mandata bio na funkciji predsjednika Srpske.\n"To nikome nije pošlo za rukom, a uvjeren sam da hoće Željki Cvijanović. Ne bih bio iskren kada bih rekao da nemam i malo tuge zbog odlaska sa ove pozicije, ali imajući u vidu da dolazi Željka Cvijanović sve je poravnato i sve je dobro. Želim joj uspjeh i nastavljamo da radimo zajedno sa svim ljudima", istakao je Dodik.\nPrimopredaja je izvršena nakon što su novoizabrani predsjednik Srpske Željka Cvijanović i novoizabrani srpski član Predsjedništva BiH Milorad Dodik položili svečanu zakletvu na konstitutivnoj sjednici desetog saziva Narodne skupštine Srpske.\nSvečanosti su prisustvovali predsjednik Narodne skupštine Nedeljko Čubrilović i mnogi poslanici novog saziva parlamenta, ministri u Vladi Srpske, kandidat za mandatara za sastav nove vlade Republike Srpske Radovan Višković, predstavnici diplomatskog kora, kao i političkog i javnog života Srpske.


Regeneracijom do povratka sluha\nDokor Mark Vorkol\nNjujorška akademija za medicinu nedavno je bila domaćin samita istraživača koji je organizovala Fondacija za zdrav sluh kako bi promovisala lek za gluvoću izazvanu oštećenjem vlaknastih ćelija u uhu. Procenjeno je da oko 37 miliona Amerikanaca pati od nekog oblika gubitka sluha, medju kojima je i brodvejski kompozitor koji se bori sa potpunim gubitkom sluha.\nProdorna i bučna muzika za udaraljke delo je Džeja Alana Zimermana, njujorškog kompozitora koji je izgubio sluh i kojeg nazivaju „brodvejskim Betovenom“. Muzičko delo pod nazivom Robotikus, priča je o čoveku koji je nadgradio svoje prorodno telo veštačkim delovima kako bi postao robot.\n„To je izbor sa kojim se suočavam: Da li da ugradim koklearni implant i postanem bionički čovek? Ako bi mi to omogućilo bolji sluh od normalnog, zgrabio bih to.“\nZimerman nema uspostavljenu dijagnozu za svoje stanje koje je pretvorilo njegov svet u haos zvukova koji traje više od 10 godina. On zamenjuje taj haos čitanjem sa usana. On takodje zavisi od svetlećih znakova na kompjuteru kao dodatka svojoj muzici. Zimerman kaže da njegov problem sa sluhom možda ima veze sa oštećenjem minijaturnih senzora u uhu poznatijih kao vlaknaste ćelije koje prenose audio signale ka mozgu.\nAko elektronski aparat nazvan koklearni implant poboljšava sluh, on ne omogućava praćenje muzike i ne prenosi ukupno bogatstvo zvuka. Zimerman se opredelio da sačeka naučnike da pronadju način za regeneraciju vlaknastih ćelija. Istraživači su, naime, dobili vredan odgovor od neočekivanog izvora. Doktor Mark Vorkol sa Vašingtonskog univerziteta objašnjava kako su pilići doprineli istraživanju sluha.\n„Ptičje uho ima tu neverovatnu mogućnost da regeneriše čulne receptore posle povrede. Na primer pokazalo se da je gluvoća kod ptica samo privremena. U roku od nekoliko nedelja, sve mrtve ćelije ili oštećene čulne čelije, biće zamenjene novim ćelijama.“\nZa razliku od pilića, ljudski organizam ne može da regeneriše čulne ćelije koje su izgubljene zbog starenja, zagadjenja ili buke. Istraživači koji su se okupili na nedavnom samitu o očuvanju sluha u njujorškoj Akademiji za medicinu naznačili su da ljudsko telo ima sposobnost da regeneriše ćelije kože, ćelije digestivnog trakta kao i ćelije oštećene jetre. Doktor Endru Grouvs iz Bejlor medicinske škole kaže da se naučnici trude da primene tu sposobnost na mnogo komplikovanije čulne ćelije.\n„Možemo da podelimo taj problem u dva jednostavna procesa. Jedan je, da ako želite nešto da popravite, morate da napravite više ćelija. One zatim moraju da se dele. Zato je veoma važno da shvatimo šta ćeliji nalaže da počne deobu i da zatim stane u pravom trenutku.“\nMedjutim, istraživači kažu da će taj jednostavni problem možda zahtevati 10 godina da bi bio razrešen i desetine miliona dolara kako bi se finansirala istraživanja. Za sada, Džej Alan Zimerman odbija hirurški tretman dok čeka da bude pronadjen lek. U medjuvremenu, on kaže da će nastaviti da komponuje muziku i da izvodi svoje kompozicije.


U podrumu "Adrije" u Banjoj Luci otkrivena ilegalna štamparija - Kozarac.ba\nTajna štamparija za falsifikovanje dokumenata državnih organa, čak i onih iz zemalja Evropske unije, otkrivena je juče ujutro u strogom centru Banje Luke, saznaju “Nezavisne”.\nZbog sumnje da su umiješane u falsifikovanje, policija je po nalogu Okružnog tužilaštva uhapsila tri osobe koje se povezuju s otkrićem štamparije, dobro sakrivene u podrumu robne kuće “Adrija”.\nAkcija, koja je počela juče ujutro oko osam časova, izvedena je po nalogu Odjeljenja za borbu protiv organizovanog kriminala banjolučkog tužilaštva. Akciju je izvelo takođe Odjeljenje za borbu protiv organizovanog kriminala Centra javne bezbjednosti Banja Luka.\nTakođe je pretresena i jedna štamparija u banjolučkom naselju Nova varoš i tri porodične kuće.\nKako saznajemo, štamparija u podrumu “Adrije” je bila dobro skrivena i do nje se dolazilo kroz ulaz koji se nalazio u napuštenoj advokatskoj kancelariji.\nIstražioci su pronašli brojne dokaze za falsifikovanje raznih dokumenata, a među zaplijenjenim dokazima su gotovo svi pečati i obrasci koji se koriste u opštinama, kantonima, entitetima i državnim institucijama. U štampariji je falsifikovano gotovo sve – od običnih obrazaca za takse, pa do diploma. U štampariji su, tako, zatečena čak i falsifikovana uvjerenja o krivičnom negonjenju, što, obično, predstavlja jedan od dokaza za prijem u neku državnu službu.\nPolicija i Tužilaštvo nisu juče željeli da daju zvanične izjave o detaljima ove akcije, a prema nezvaničnim informancijama, rezultati istrage bi danas trebalo da budu predstavljeni javnosti. Rade Mutić, portparol banjolučkog CJB-a, kazao je da je akcija još u toku i da se iz tih razloga ne mogu otkrivati detalji.\nMeđu ostalim, pronađena su i falsifikovana uvjerenja o položenom notarskom ispitu za notare u BiH, iako se ispiti tek pripremaju, ali i diplome o položenom notarskom ispitu za pojedine zemlje Evropske unije.\nBanjolučka policija nastoji da uđe u trag limuzinama za koje se vjeruje da ih je ukrala banda kradljivaca automobila, koja se našla iza rešetaka prošle sedmice, saopšteno je juče u Centru javne bezbjednosti Banja Luka.\nGojko Vasić, šef Krim-policije CJB Banja Luka, istakao je da je dio ukradenih vozila još na području Banje Luke i okoline grada, sakriven po garažama. Kako bi se ušlo u trag ukradenim limuzinama, dodao je Vasić, intenzivirana je saradnja sa policijom FBiH i susjednih država.\nU do sada najvećoj i mjesecima pripremanoj akciji, 5. oktobra je privedeno 30 Banjolučana, dok je nakon ispitivanja u Tužilaštvu desetorica njih zadržana u pritvoru. Tužilaštvo vjeruje da su oni bili udruženi u bandu kradljivaca automobila, na čijoj meti su, prvenstveno, bile folksvagenove limuzine.\nPrema policijskoj statistici, nakon hapšenja auto-mafije, na području Banjalučke regije ukradeno je svega nekolikio vozila i to mahom starijih, poput starih golfova i zastava, za koje se vjeruje da su lopovima poslužili isključivo za kraći prevoz.


Press Online :: Film :: Volt Dizni ukinuo zabranu za "L.A. tajms" posle brojnih kritika / print=true\nVolt Dizni ukinuo zabranu za "L.A. tajms" posle brojnih kritika\nAmerička kompanija Volt Dizni ukinula je danas zabranu novinarima “Los Anđeles tajmsa“ da prisustvuju zatvorenim projekcijama novih filmova te kompanije, pošto su brojni mediji najavili bojkot njenih filmova.\nVolt Dizni je danas saopštio da će ponovo dozvoliti pristup “Los Anđeles tajmsu“, posle "produktivnih razgovora s novim vođstvom" tog lista.\nKompanija Volt Dizni uvela je tu zabranu jer je list u septembru objavio priču iz dva dela o, kako je Dizni naveo, komplikovanom i sve napetijem odnosu Diznilenda (Disneyland Resort) i kalifornijskog grada Anahajma, u kojem se on nalazi. Taj tekst je, prema Diznijevom saopštenju od petka, pokazao "potpuno zanemarivanje osnovnih novinarskih standarda" i bio je "u potpunosti vođen političkom agendom".\nZbog zabrane “Los Anđeles tajmsu“ brojni mediji su najavili da ubuduće neće pisati kritike neobjavljenih filmova kompanije Dizni, a među njima su bili i “Njujork tajms“ i “Boston gloub“.\nČetiri ugledne američke grupe filmskih kritičara objavile su ranije danas da Diznijeve filmove neće uzeti u obzir za svoje godišnje nagrade dok ta kompanija ne povuče svoju odluku o blokadi “Los Anđeles tajmsa“. Među tim grupama su udruženja filmskih kritičara iz Los Anđelesa, Njujorka i Bostona, kao i Nacionalno društvo filmskih kriičara.\nTe četiri grupe objavile su rano jutros zajedničku izjavu, u kojoj su navele da im je bilo veoma teško da "preduzmu bilo kakvu akciju koja bi mogla da kazni filmske umetnike zbog odluka na koje oni nemaju uticaja".\n"Ali ovu akciju je uzrokovao Dizni kada je odbrao da kazni novinare Tajmsa umesto da je kroz javnu diskusiju izrazio neslaganje s tekstom o kompaniji. Odgovor kompanije Dizni trebalo bi veoma da zabrine sve koji veruju u značaj slobodne štampe, uključujući umetnike", stoji u zajedničkoj izjavi.\nPosle ukidanja zabrane, kritičari navode da će se vratiti svom poslu, a naredni Diznijevi filmovi koji će kritičarima biti prikazani pre publike su "Ratovi zvezda: Poslednji džedaj" i animirani film "Koko" (Coco).


FSS kaznio Partizan i Novi Pazar zbog navijača\nČetvrtak, 19.08.2021., 21:39 Četvrtak, 19.08.2021., 23:19\nFK Novi Pazar kažnen je sa četiri utakmice bez publike (prvenstvene i Kup) i novčano sa 500 000 dinara (oko 8 500 KM) zbog incidenata na utakmici sa Partizanom, odlučila je Disciplinska komisija Fudbalskog saveza Srbije.\nTakođe, Partizan je kažnjen zabranom prisustva navijača na četiri utakmice kada klub gostuje i novčanom kaznom od 200 000 dinara (oko 3200 KM).\nKako se navodi u obrazloženju kazne, navijači oba kluba su neprimjereno skandirali, te su time vrijeđali po osnovu vjerske ili etničke pripadnosti, sa elementima neterpeljivosti.\nPored ovoga Pazarcima se stavlja na teret i nedozvoljeno korišćenje pirotehnike u vidu bakljade, kao i ubacivanje u teren raznih predmeta (upaljači, olovke, kovanice, plastične flašice, čak i jedna polomljena stolica).\nNeredi su doveli do toga da su huligani u 42. minutu pogodili igrača gostujuće ekipe, a u 63. minutu i domaćeg fudbalera, kao i četvrtog sudiju.


Predsednik Vučić sa decom sa Kosova i Metohije | Predsednik Republike Srbije\n30.12.2018. - 19:42\nPredsednik Vučić sa decom sa Kosova i Metohije\nPredsednik Republike Srbije Aleksandar Vučić primio je decu iz tri osnovne škole sa Kosova i Metohije, podelio im novogodišnje paketiće i poručio im da će Beograd i Srbija biti uvek uz njih.\n"Veliko hvala što sa roditeljima čuvate srpsko ime i prezime na Kosovu i Metohiji", rekao je predsednik Vučić obraćajući se školarcima iz Gračanice, Babinog Mosta i mesta Sušica, koje je danas ugostio u zgradi Generalnog sekretarijata predsednika Republike.\nPredsednik Vučić je naveo da Srbija u Gračanici, ali i drugim mestima na Kosovu i Metohiji, sprovodi infrastrukturne projekte, da u Babinom Mostu gradi novu školu, što je sada malo otežano zbog taksi koje je Priština uvela.\n"Draga deco, naš posao je da budete što češće ovako nasmejani kao što ste danas, da gradite i imate svoju budućnost na Kosovu i Metohiji i da uvek osećate pomoć i podršku od svih nas koji živimo u drugim delovima Srbije. Ovo je vaš glavni grad, vaša zemlja. Jednu imamo i treba da je čuvamo", poručio je predsednik Vučić deci sa Kosova i Metohije čestitajući im Novu godinu i Božić.\nBeograd, 30. decembar 2018. godine


Posle mesec dana Zvezda domaćin, karte u prodaji – CZBG portal\nPosle mesec dana Zvezda domaćin, karte u prodaji\nsreda 05.12.2018\tNema komentara na Posle mesec dana Zvezda domaćin, karte u prodaji\nKošarkaši Crvene zvezde mts dočekuju u nedelju Zadar u 10.kolu ABA lige. Karte u prodaji u svim poslovnicama Eventima od četvrtka. Poslednji meč kao domaćin, crveno-beli odigrali još 15.novembra protiv Mornara.\nKošarkaši Crvene zvezde mts nakon dvonedeljne pauze nakon pobede u gradskom derbiju, nastavljaju sa takmičarskim utakmicama narednog vikenda, a prvi protivnik i to u okviru 10.kola ABA lige biće ekipa Zadra.\nKK Crvena zvezda mts tim povodom u četvrtak pušta u prodaju ulaznice za ovaj meč u svim poslovnicama Eventima od 10 časova, a karte će biti u prodaji i u nedelju na dan utakmice od 16 časova na blagajnama dvorane „Aleksandar Nikolić”.\nMeč sa starim rivalom u regionalnom takmičenju igra se u nedelju od 19 časova u dvorani „Aleksandar Nikolić” i ta utakmica predstavlja uvod u novu seriju teških i važnih mečeva koja će biti nastavljena već tri dana kasnije ključnom utakmicom u prvoj fazi Evrokupa protiv Breše.\nZato je nastavak serije pobeda u ABA ligi ali i podrška publike od izuzetne važnosti u narednom periodu, a KK Crvena zvezda mts poziva sve svoje pristalice da u što većem broju pruže podršku ekipi u regionalnom takmičenju u kome Zvezda trenutno ima skor 9-0.\nCene karata za meč sa Zadrom su nepromenjene:\nR.br. KATEGORIJA KARTE ABA LIGA\n1 TRIBINA A 300,00\n2 TRIBINA B 300,00\n3 TRIBINA C 300,00\n4 TRIBINA D 300,00\n5 PARTER B 500,00\n6 PARTER 4 500,00\n7 VIP LOŽA 900,00\n8 PLAVA LOŽA 700,00\n9 BELA LOŽA 600,00\n10 POČASNO MESTO BOČNO I RED 4.000,00\n11 POČASNO MESTO BOČNO ZVEZDAŠ I RED 5.000,00\n12 POČASNO MESTO BOČNO II RED 3.000,00\n13 POČASNO MESTO BOČNO III RED 2.000,00\n14 POČASNO MESTO I RED 5.000,00\n15 POČASNO MESTO II RED 4.000,00\nEkipa se tokom dvonedeljne pauze pripremala u Beogradu, od utorka tim je kompletan nakon povratka Lazića, Dobrića i Cirbesa iz reprezentativnih utakmica, i Mohameda Fajea koji je dobio dopust i otputovao u Senegal kako bi video suprugu i sina koji je rođen pre nepunih mesec dana. Faje se priključio timu već prošle subote, pa će trener Milan Tomić imati na raspolaganju sve snage u predstojećem periodu u kome crveno-bele očekuju mečevi sa Zadrom, Brešom, Megom, Galatasarajem, Cibonom…dok će kalendarska 2018.godina biti završena novim trećim ovosezonskim duelom protiv ekipe Budućnosti 30.decembra.\nPoslednju utakmicu u dvorani „Aleksandar Nikolić” pre serije gostovanja i pauze, crveno-beli su odigrali 15.novembra protiv ekipe Mornara.


Rescue kapi 10ml - Idealno.rs\nPočetna / Lepota i zdravlje / Dodaci ishrani / Dodaci za zdravlje / imunitet / Rescue kapi 10ml\nPonuda prodavnice lilly.rs za proizvod Rescue kapi 10ml. Ispravnost cene i podataka proveri na internet stranici prodavnice.\nod 355,99 DIN\n???????Rescue kapi za noć 10ml\nod 1.655,99 DIN\nod 2.159,99 DIN\n???????Rescue kapi za noć 20ml\nod 2.325,99 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Rescue kapi 10ml i izberi najbolju. Dodaci za zdravlje / imunitet iz kategorije Dodaci ishrani je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Rescue kapi 10ml i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Rescue kapi 10ml se mogu razlikovati od onih u internet prodavnici u kojoj obavljaš kupovinu. Rescue kapi 10ml je dostupan u prodavnici lilly.rs po ceni, koja je navedena pored svakog prodavca u meniju "Prodavnice".\nGarantne uslove za Rescue kapi 10ml proveri u prodavnici u kojoj nameravaš da obaviš kupovinu. Slika za Rescue kapi 10ml je simbolična, zato se pre kupovine u prodavnici uveri da je proizvod isti.\nKapi dr Bacha na bazi cvetnih esencija za postizanje unutrašnjeg balansa. Deluje kod različitih vrsta strahova, napada panike, teških uzbuđenja, u situacijama kao što su: letenje, poseta zubaru, ispit ili neki važan razgovor, stres na poslu, vakcinisanje, iznenadne neprijatne vesti...


Napeto na Kosovu: Srbi uznemireni poslije hapšenja Đurića, protjeran sa Kosova, stigao na Merdare - iBalkan.net\nNapeto na Kosovu: Srbi uznemireni poslije hapšenja Đurića, protjeran sa Kosova, stigao na Merdare\nU Kosovskoj Mitrovici je izuzetno napeto poslije hapšenja Marka Đurića… Direktor Kancelarije za KiM Marko Đurić sproveden je večeras na administrativni prelaz Merdare, gdje ga je preuzela srpska policija. Đurića su kosovske vlasti, poslije saslušanja kod sudije za prekršaje, odlučile da deportuju i on je ka graničnom prelazu krenuo u pratnji velike kolone vozila kosovske policije.\nKOSOVSKA MITROVICA: objavljeno u kategoriji “Crna Hronika- Region- Magazin” 26. 03. 2018. 21: 52 Napeto na Kosovu: Srbi uznemireni poslije hapšenja Đurića, protjeran sa Kosova, stigao na Merdare\nKako prenose mediji, očekuje se da će policija Kosova, u koordinaciji sa nadležnim tužilaštvom, donijeti odluku o mjerama koje će preduzeti prema Đuriću a među njima se pominje mogućnost stalne zabrane.\nMarko Đurić je prethondno, nešto posle 17.30 sati uhapšen u Kosovskoj Mitrovici. Poslije hapšenja odveden je u sjedište KPS u Prištini.\nPrema nekim informacijama, Đurić je odveden u Prištinu, ali niko nije mogao da potvrdi tu informaciju…\nNikola Selaković, koji je došao zajedno sa Đurićem, nije uhapen i trenutno se nalazi u zgradi opštine severne Mitrovice, u kojoj se okupljaju i sarpski političari.\nZajedno sa Đurićem uhapšen je i njegov saradnik Željko Jović, koji je povređen u pokušaju da se odupre privođenju, javlja izvještač sa lica mijesta.\nĐurić je uhapšen u sali u kojoj je upravo bio počeo razgovor u okviru unutrašnjeg dijaloga o KiM.\nKako su građani Mitrovice pokušali da spriječe ulaz u zgradu, kosovska policija bacila je šok bombe. Nakon toga su ušli i odveli Đurića.\nU gradu su se oglasile sirene za uzbunu…\nNapeto na Kosovu protjeran sa Kosova Srbi uznemireni stigao na Merdare\nBeograd: Drama na nebu, prinudno slijetanje, dim u kabini\nBERLIN ima lukav plan za Kosovo: Ovo je godina odluka\nDnevni horoskop za 23. 6. 2016.\nHAG: Šešelju DESET dana da odgovori na argumente Tužilaštva\nZIMA SE PREDOMISLILA: Prognoza vremena za nekoliko narednih dana\nLEDENO STANJE: Kad snovi završe na ulici\nIzmir, Početak Antičkog Svijeta …


Psssttt....Trač, Zabava — By taty on January 23, 2012 4:34 pm\nManekenka o čijem se braku sa fudbalerom Vladimirom Stojkovićem pisalo i više nego što treba kaže da ne gubi veru u večnu ljubav.\nBojana i Vladimir Stojković venčali su se u junu 2009, i u aprilu prošle godine dobili sina Lava. Proteklih nedelja bili su na meti žute štampe zbog navodnih učestalih svađa i izbegavanja da se zajedno pojave u javnosti, a tračevi su kulminirali pričom da je golman Partizana fizički nasrnuo na suprugu.\n“Izbegavala sam da pričam o našem odnosu, ali kada se pojavio trač da me je suprug pretukao, morala sam da reagujem. Istina je da smo imali burnu verbalnu raspravu i da je verovatno neko od komšija pozvao policiju. Vladimir nikada nije podigao ruku na mene”, kaže u intervjuu za “Svet” Bojana Stojković.\nOna priznaje da je iza njih problematičan i krizan period, ali da su najviše zbog sina Lava odlučili da daju braku još jednu šansu.\n“Veliki pritisak javnosti uzdrmao je naš brak, i stvorio se jaz, dok smo mi gurali probleme ‘pod tepih’. Radimo na odnosu i komunikaciji, i moram priznati da mi se smučilo ovoliko eksponiranje u medijima. Shvatila sam da sam zaboravila kako je lepo biti anoniman”.\nPrevazišli su krizni period, konačno pronašli vilu na Dedinju koja im odgovara i ispunjava sve njihove kriterijume, i počinju ispočetka.\n“Nažalost, kao da su mediji i javnost razočarani pomirenjem. Međutim, sve i da se jednog dana razvedemo, nećete čuti ružnu reč ni od Vladimira, ni od mene”, zaključuje manekenka.\nTags: Bojana Stojković, Bojana Stojković: Dajem braku još jednu šansu, golman, manekenka, najnoviji tračevi, trač, tračarenje, tračevi, Vladimir Stojković, Zabava\nGlumica Džesika Alba savetovala je Beyonce da proda fotografije svoje ćerke Blu Ajvi Karter kako bi sebi olakšala život...


27-09-2021 11:19 Ratni izveštaji Sirija / Irak Izdvojeno Svet Planeta\nRuski centar za pomirenje zaraćenih strana u Siriji saopštio je da su naoružani napadači u Alepu, koji su došli iz oblasti pod turskom kontrolom, pokušali da napadnu oblast koju kontroliše sirijska vojska, što je rezultiralo ranjavanjem petorice sirijskih vojnika.\n-U provinciji Alepo, u blizini sela Bisilhija, naoružani borci ilegalnih naoružanih grupa pokušali su da pređu liniju kontakta sirijske vojske prema Tal Rifatu sa teritorije koju kontrolišu oružane snage Turske. To je dovelo do sukoba u kojem je ranjeno pet sirijskih vojnika - rekao je zamenik šefa Ruskog centra za pomirenje zaraćenih strana u Siriji kontraadmiral Vadim Kolet.\nOn je dodao da je tokom pokušaja prodora najmanje 10 militanata ranjeno, a pet ih je poginulo u minskim poljima.\n- Militanti su se povukli na svoje prvobitne položaje - zaključio je Kolet.\nNADA osuđuje mešanje Albanije u unutrašnje stvari Srbije


Izetbegović: Region ima kapacitet i kreativni potencijal – Haber.ba\n“Tokom predsjedničkog panela u okviru Samita 100 jasno se osjetila nova svijest o mogućnostima država u regionu, svijest o njegovom kapacitetu i kreativnom potencijalu”, izjavio je sinoć predsjedavajući Predsjedništva BiH Bakir Izetbegović.\n“Večeras ovdje nije nedostajalo evropskog entuzijazma, svi zajedno potvrdili smo spremnost da čvrsto idemo ka EU, ka članstvu u NATO, da svakodnevno popravljajući zakone stvaramo bolje uslove za živote naših građana“, istakao je Izetbegović, prenosi “Fena”.\n“Treba da nastavimo da idemo u tom smjeru i da dodamo gas. Smatram da će i ovaj samit i sutrašnji sastanak Brdo-Brioni procesa ostvariti dobre i ozbiljne rezultate”, naveo je Izetbegović.\nUčesnici Brdo-Brioni procesa, u okviru predsjedničkog panela “Dogovor za novo doba”, prisustvovali su večeras u Sarajevu Samitu 100 biznis lidera jugoistočne Evrope čiji je pokrovitelj Predsjedništvo BiH.\nTeme:Bakir Izetbegović, region, Samit 100, Sarajevo


Izvoz nemačkog lakog oružja na Bliski istok uvećan 32 puta › Made-in-Germany.rs\nNemački izvoz lakog naoružanja i municije u zemlje Bliskog istoka i arapski region porastao je u prvoj polovini 2015. godine za 7,9 miliona eura, što je gotovo 32 puta više nego u istom periodu prošle godine.\nPrema navodima nemačkog lista “Bild am Sonntag”, koji se poziva na informacije dobijene od nemačkog Minsiatrstva ekonomije, za povećanje nemačkog izvoza lakog naoružanja saznalo se nakon što su predstavnici nemačke partije „Levi“ uputili zvaničan zahtev Ministarstvu za dostavu informacija.\nU odgovoru Ministarstva ekonomije je navedeno da je nemački izvoz lakog naoružanja za prvu polovinu 2014. godine iznosio oko 246 hiljada eura, dok takav pokazatelj za isti period ove godine iznosi 7,9 miliona eura. U odgovoru je naznačeno da je reč o izvozu ne samo lakog naoružanja, već i njegovih delova i municije, javlja Sputnjik.\nJan van Aken, vojni ekspert partije „Levi“, iskritikovao je politiku ministra ekonomije i zamenika kancelarke, Zigmara Gabrijela.\n– Ministar ekonomije Gabriel lako kritikuje lako naoružanje, ali ne obustavlja njegov izvoz na Bliski istok usred građanskog rata i kršenja ljudskih prava u regionu – kaže Jan van Aken, a prenosi “Bild am Sonntag”.


Gornji Milanovac se i ove godine pridružuje obeležavanju “Dečje nedelje“ koja će, od 5 do 11.oktobra u brojnim gradovima Srbije biti ispunjena mnogobrojnim zabavnim, sportskim i edukativnim sadržajima.\n– Cilj obeležavanja “Dečje nedelje“ je da se najširoj društvenoj zajednici skrene pažnja na decu i mlade, na poštovanje njihovih prava, da se čuju njihovi problemi, ali i afirmišu njihove kreativne sposobnosti i aktivizam, kaže Dragan Arsić, direktor Kulturnog centra.\nOve godine posebna pažnja je usmerena osnaživanju porodice i ostvarivanju prava svakog deteta da odrasta u porodičnom okruženju. Zato je i slogan manifestacije\n„PODRŠKA PORODICI – NAJBOLjA PODRŠKA DECI!“\nProgram obeležavanja “Dečje nedelje“ u Gornjem Milanovcu zvanično će započeti u četvrtak, 1. oktobra od 18:30 sati u Likovnoj galeriji Kulturnog cemtra, gde će biti predstavljena izložba odabranih radova na temu reciklaža. Reč je o eko-izložbi koju su tokom godine realizovali mališani, njihovi roditelji i vaspitači PU „Sunce“. Biće to prilika da se na jednom mestu vide: ormarići izrađeni od kutija šibica, kućice za lutke od kartona, makete gradova, kao i egzotične i domaće životinje izrađene od plastike, kartona drveta ili nekog drugog materijala za reciklažu.\nU ponedeljak, 5. oktobra od 17:30 sati Kulturni centar, organizuje „Oktobarski zabavnik“, radionicu u okviru koje će mladi umetnici, polaznici likovne radionice „In Gogh“ vodenim i suvim tehnikama stvarati svoja nova umetnička dela. „Oktobarskim zabavnikom“, Ingogovci će zvanično obeležiti početak rada u novoj školskoj godini.\nObeležavanje Dečje nedelje u Gornjem Milanovcu, u organizaciji Kulturnog centra , upotpuniće predstava „Deca ne izlaze iz mode“ (7. Oktobar, Norveška kuća), kao i projkecije odabranih animiranih i dečjih filmova sa festivala „Kratka forma (7. i 8. Oktobar, Moderna galerija).


Koronavirus u Zavodu za javno zdravlje u Valjevu: Zaraženo petoro zaposlenih - Sputnjik Srbija\n03:19 23 April 2021\n12:41 23.03.2020 (osveženo 13:07 23.03.2020) Preuzmite kraći link\nU dvonedeljnoj izolaciji i pod zdravstvenim nadzorom su svi zaposleni koji su bili u kontaktu sa zaraženim kolegama. Utvrđeno je da je infekcija stigla iz porodice jednog zaposlenog.\nPrioritetni poslovi, epidemiološka istraživanja, uzimanje uzoraka za sada se odvijaju nesmetano, iako nedostaju stručni kadrovi. Hemijska i mikrobiološka kontrola vode u vodovodima na području Kolubarskog okruga organizovana je u saradnji sa Zavodom za javno zdravlje Šabac.\nU Valjevu je u protekla 24 časa kod još šest osoba potvrđeno prisustvo koronavirusa. Tako da je u gradu na Kolubari u ponedeljak bilo 24 obolela. Većina je smeštena u Klinici za infektivne i tropske bolesti u Beogradu, dobrog su zdravstvenog stanja, a oni sa lakšim simptomima su na kućnom lečenju.


RTS :: Bi-Bi-Si: Erdogan bacio Trampovo pismo u kantu\nSvet Bi-Bi-Si: Erdogan bacio Trampovo pismo u kantu\nčetvrtak, 17. okt 2019, 12:04 -> 12:45\nTurski predsednik Redžep Tajip Erdogan bacio je pismo američkog predsednika Donalda Trampa "u kantu za smeće", rečeno je za Bi-Bi-Si.\nDonald Tramp je 9. oktobra, nakon što su američke trupe izvučene iz Sirije, uputio pismo Redžepu Tajipu Erdoganu. Izvori bliski turskom predsedniku rekli su Bi-Bi-Siju da je on pismo "odbacio".\n"Predsednik Erdogan je primio pismo, temeljno ga pročitao, odbio i bacio u kantu za smeće", navode izvori.\nRepublikanci protiv Trampove odluke\nPredsednik Tramp suočio se sa ozbiljnom kritikom zbog povlačenja trupa, za šta kritičari kažu da je dalo zeleno svetlo Turskoj za pokretanje vojnog napada.\nVeliki deo kritika proizašao je iz Trampove stranke – u retkom dvostranačkom odricanju, 129 članova predsedničke Republikanske stranke u Predstavničkom domu pridružilo se demokratama da bi formalno odbilo taj potez glasanjem u sredu.\nRanije u sredu, predsednik Tramp je rekao da SAD ne bi trebalo da se mešaju u vojnu operaciju Turske u Siriji, jer to "nije naša granica", a za bivše saveznike SAD Kurde izjavio da "nisu anđeli".\nTurske trupe i saveznički sirijski pobunjenici pokrenuli su ofanzivu na severu Sirije prošle nedelje kako bi potisnuli sa granice pripadnike sirijske kurdske milicije, zvane Jedinice za zaštitu naroda (IPG).\nŽele da stvore "sigurnu zonu" u koju će do dva miliona Sirijaca izbeglica moći ponovo da se preseli.\nKurdske snage su bile saveznik SAD u borbi protiv Islamske države u Siriji i postoji bojazan da bi destabilizacija mogla dovesti do ponovnog uspona džihadista.\n(petak, 18. okt 2019, 10:42) - anonymous [neregistrovani]\n(petak, 18. okt 2019, 07:46) - anonymousPero iz Svedske [neregistrovani]\n(četvrtak, 17. okt 2019, 16:01) - Mitch [neregistrovani]\n(četvrtak, 17. okt 2019, 15:47) - anonymous [neregistrovani]\n(četvrtak, 17. okt 2019, 15:43) - anonymous [neregistrovani]\n(četvrtak, 17. okt 2019, 15:08) - anonymous [neregistrovani]\n(četvrtak, 17. okt 2019, 14:43) - anonymous [neregistrovani]\n(četvrtak, 17. okt 2019, 14:07) - anonymous [neregistrovani]\n(četvrtak, 17. okt 2019, 13:41) - zajcev [neregistrovani]\n(četvrtak, 17. okt 2019, 12:59) - anonymous [neregistrovani]


Miloš Simić iz Blaca prvi do Časnog krsta u Prokuplju - Blace Info Press\nMiloš Simić iz Blaca prvi do Časnog krsta u Prokuplju\nAutor: Gorica Šegović · Objavljeno: 20. januara 2019. · Updated 20. januara 2019.\nPovodom velikog hrišćanskog praznika Bogojavljenja, na reci Toplici održano je plivanje za Časni krst, koje je organizovala Crkvena opština Prokuplje i Udruženje „Bog se javi“.\nZa časni krst plivalo je 15 plivača iz Prokuplja, Blaca i Žitorađe.\nČasni krst ove godine osvojio je 21-godišnji student Visoke poljoprivredno-prehrambene škole strukovnih studija u Prokuplju Miloš Simić iz Blaca.\n-Današnji dan pamtiću celog života. Osvojiti Časni krst povodom velikog hrišćanskog praznika je nešto što se ne može opisati, izjavio je nakog trke pobednik Simić koji se, i pored izuzetno hladne vode, odlučio da učestvuje u ovoj tradicionalnoj manifestaciji.\nKaže da je na nagovor svojih drugara odlučio da učestvuje u ovogodišnjem plivanju i da i naredne godine planira da bude učesnik ove lepe i tradicionalne manifestacije.\nStarešina crkve Sveti Prokopije, Nenad Ilić, kaže da je plivanje za Časni krst lep pravoslavni običaj.\n-Plivanje za Časni krst nije prisutno samo u srpskom narodu. Na ovaj praznik plivaju i Rusi, Bugari, Grci i svi pravoslavni vernici, izjavio je Ilić i dodao da su takmičari svojim učešćem pokazali ljubav prema svojoj veri.\nUručujući nagradu pobedniku Milošu Simiću, gradonačelnik Prokuplja Aleksandar Simonović se zahvalio organizatorima manifestacije.\n-Čestitam svim učesnicima današnje manifestacije. Bez obzira na vremenske uslove, ovi mladi momci pokazali su veliku hrabrost i odvažnost da plivanjem za Časni krst obeleže veliki hrišćanski praznik, rekao je Simonović.\nPredsednik Udruženja „Bog se javi“, Aleksandar Dramićanin, podvukao je da su oni učinili maksimalne napore da obeleže ovaj praznik.\n-Na reci Toplici, kod Grčkog mlina, organizovali smo plivanje zbog toga što je debljina leda na jezeru Rastovnica iznosila 40 centimetara. Hvala svim takmičarima koji su plivali, za mene su svi pobednici, kaže Dramićanin, koji se zahvalio crkvi Svetog Prokopija što što im je pomogla da se organizuje jedna ovakva manifestacija.\nSledeća vest KC “ Drainac” Blace: Svečani završni koncert FA “ Drainac” u sredu, 23.januara\nPredhodna vest VIDEO:U manastiru Sv. Đorđa u Ajdanovcu pripadnik Vojske Republike Srbije Stanko Lučić iz Beograda osvojio Časni Krst


Vi ste ovde: Početak Veterani Vesti Za socijalne penzije u Srbiji tri opcije\nObjavljeno utorak, 02 oktobar 2018 08:58\nPiše: Gordana Matković, 01. oktobra 2018. - Profesorka FEFA i programska direktorka Centra za socijalnu politiku u autorskom tekstu za Danas o važnosti uvođenja socijalnih penzija\nZaštita starih od siromaštva i održanje životnog standarda nakon povlačenja sa tržišta rada su važni ciljevi savremenih sistema socijalne zaštite.\nU razvijenijem delu sveta se ovaj cilj mahom ostvaruje tako što države primoravaju ljude da se osiguraju dok rade, kako bi kroz „prinudnu štednju“ obezbedili sigurnost u starosti. Pored penzija koja se dodeljuju po osnovu osiguranja postoje i socijalne penzije, koje se finansiraju iz budžeta i nisu zasnovane na uplati doprinosa. Socijalne penzije su ili univerzalne, namenjene svima koji su stariji od određene starosne granice, ili su usmerene samo na siromašna stara lica i dodeljuju se uz proveru materijalnog stanja (dohotka i imovine).\nU Srbiji, najveći broj starijih od 65 godina, gotovo 90 odsto, ostvaruje pravo na penziju po osnovu doprinosa za penzijsko-invalidsko osiguranje koje su uplaćivali tokom radnog veka ili po osnovu nasleđivanja prava (porodična penzija). Podaci o siromaštvu pokazuju da stari u Srbiji nisu ugroženiji od proseka populacije, te se obično konstatuje da je penzijski sistem u tom smislu ostvario jedan od svojih ciljeva – zaštitu od siromaštva u starosti.\nObuhvat starih penzijama nije, međutim, potpun. Procenjuje se da u Srbiji danas devedeset hiljada starijih ne ostvaruje pravo na penziju. Iako i u Srbiji postoji opšti program socijalne pomoći namenjen siromašnima, mali broj starih ostvaruje ovo pravo. Ranija istraživanja pokazuju da je posedovanje nešto veće imovine od propisane najvažnija prepreka za ostvarivanje prava. Dodatno, nedovoljno učešće starih u ovim programima je rezultat i neinformisanosti i komplikovanih administrativnih procedura.\nU datim okvirima, moguće su tri opcije koje bi omogućile povećanje obuhvata i adekvatniji prihod u starosti. Prva je uvođenje socijalne penzije kao minimalnog prihoda za sve stare koji nisu ostvarili pravo na penziju po osnovu osiguranja, na nivou davanja koje je niže od poljoprivredne penzije. Ovo rešenje bi zahtevalo velika dodatna budžetska izdvajanja, dvostruko veća od sredstava koja se izdvajaju za celokupni program novčane socijalne pomoći. Pored relativno visokog rashoda, nedostatak ovog rešenja je i mogućnost da se među korisnicima nađe jedan broj onih koji nisu siromašni.\nDruge dve opcije se odnose na uvođenje socijalne penzije koja je usmerena na siromašne, te zapravo znači formulisanje posebnih uslova za stare u okviru programa novčane socijalne pomoći. Tako za staračka domaćinstva može da se predvidi relaksiranje pojedinih imovinskih uslova, na primer ograničenja koja se odnose na zemljišni maksimum. Poslednja opcija bi se pre svega odnosila na povećanje iznosa pomoći za stare i one koji žive u staračkim domaćinstvima u odnosu na druge korisnike pomoći.\nZa sve predložene opcije moguće je i da se predvidi da starosna granica za ostvarivanje prava na socijalnu penziju bude visoka, iznad granice za penzionisanje po osnovu osiguranja. Na taj način bi se umanjio moralni hazard u smislu eventualno negativnog uticaja uvođenja socijalnih penzija na uplaćivanje doprinosa za penzijsko – invalidsko osiguranje.\nBazirano na studiji: Matković, G. i Stanić, K. (2014), Socijalna zaštita u starosti, Beograd: FEFA/CSP/SIPR, koju objavljujem u prilogu. Opcije za uvođenje socijalnih penzija u Srbiji u studiji su obrađene od 113. strane.\nSkupština Srbije usvojila je izmene i dopune Zakona o penzijsko-invalidskom osiguranju kojim se, između ostalog, ukida Zakon o smanjenju penzija najkasnije do 30. septembra 2018. godine. To znači da će penzioneri u Srbiji oktobarsku penziju, koja se isplaćuje u novembru, dobiti bez umanjenja.\nUkidanje zakona je epilog sada već četiri godine duge sage o smanjenju penzija, jer je vlada 2014. godine odlučila da najveći teret fiskalne konsolidacije podnesu, između ostalih, i penzioneri. Takvu odluku su već više puta kritikovali ekonomski stručnjaci, a sami penzioneri bili su podeljeni u reakcijama.\nKako su upravo ukinutim zakonom smanjenja bili pošteđeni oni sa penzijama do 25.000 dinara, ta grupacija je i najmanje negodovala – analitičari procenjuju da je među njima i najveći broj glasača vladajuće Srpske napredne stranke (SNS). Pojedina udruženja penzionera su protestovala, ali sve u svemu, od toga nije bilo neke koristi, jer je smanjenje potrajalo do pre nekoliko dana, iako su mnogi upozoravali da je zakon o smanjenju penzija mogao biti ukinut i ranije.\nProblem manje – dva problema više\nVlada Srbije je ukidanjem zakona na neki način skinula jedan problem sa dnevnog reda, ali se istovremeno otvorilo nekoliko novih. To se pre svega odnosi na i dalje diskreciono pravo vlade da iznos penzija formira prema svom nahođenju, što je već dovelo do ozbiljnih kritika.\nIznos penzija, upozorava se, mora se utvrditi ozbiljnim zakonom, a ne dekretima vlade, i smatra se da je nejasno kako je Vlada shvatila da ima takva ovlašćenja. Sporan je u tom smislu i način obračuna najavljenih povećanja penzija, jer će one nelinearno biti povećane od osam do 13 posto, što takođe urušava penzioni sistem.\nEkonomista Jurij Bajec za DW kaže da to svakako nije dobra odluka Vlade, koja je trebalo da, ako već nije u stanju da realno poveća penzije, obezbedi da se penzije usklade sa rastom cena. „Bilo je predviđeno da ukupan iznos za isplatu penzija bude 11 odsto domaćeg BDP, da se penzije usklađuju s rastom cena i dodatno da se usklađuju s porastom BDP. A poseban je problem šta ćemo sa svim onim parama koje su za četiri godine oduzete penzionerima“, napominje Bajec.\nBajec pretpostavlja da penzioneri svakako neće odustati od traženja tih para. „Oni će pravdu tražiti na sve načine: pritiskaće Ustavni sud, a verovatno će tražiti pravdu i u Strazburu. Naravno, niko neće moći tako brzo da vrati oko 800 miliona evra, koliko je otprilike uzeto penzionerima od 2014. godine, ali neko rešenje se svakako mora pronaći.\nPenzije nisu milostinja\nParalelno s najavama o ukidanju spornog zakona, vlasti u Srbiji najavile su i povećanje penzija od osam do 13 odsto. I ta odluka je naišla na kritike, jer se ona i dalje vidi kao urušavanje penzionog sistema. Kao što je Vlada na osnovu nepoznatih kriterijuma odlučila da poštedi smanjenja penzije do 25.000 dinara, isto tako se sada nastavlja sa praksom arbitrarnog određivanja procenta povećanja. Neko je, dakle, čitavog života uplaćivao određenu svotu novca – i očekivao jedan iznos penzije – ali je to sada diskrecionom odlukom vlade praktično poništeno.\nUdruženja penzionera naglašavaju da penzioni fond nije socijalna ustanova, i da bi država, ukoliko misli na najsiromašnije građane i penzionere, trebalo onda da formira neki socijalni fond i isplaćuje socijalnu pomoć. Penzije se, kao stečena imovina, ne smeju dirati.\nMeđutim, i kod tog povećanja postoji nedovoljna transparentnost. Novinar nedeljnika „Vreme“ Radmilo Marković, kaže da su brojke povećanja koje navodi vlast običan spin. Penzije će nakon najavljenih povećanja svakako biti veće nego 2014. godine. „Vlasti sada govore o povećanju od osam do 13 odsto. Ali, pošto su penzije u nekom iznosu povećavane od 2014. godine, u odnosu na ono što bi penzioneri dobijali da uopšte nije bilo tog zakona, te penzije će biti povećane od 0,45 za ove najveće, do pet odsto za ove najmanje do 25.000 dinara – koje inače nisu dirane“, ističe Marković.\nPIO-fond kao protočni bojler\nČitava konfuzija oko penzija dovela je do toga da se isplaćivanje penzija posmatra kao neka vrsta milostinje vlade, koju ona po potrebi – kako to već političke prilike nalažu – određuje kome će biti kolika penzija. To je dovelo do toga se penzija vidi i kao nešto što vlast – ili Aleksandar Vučić lično – po svom nahođenju nekome daje ili ne daje.\nPenzioneri bi trebalo da znaju da su oni to zaradili i da to njima niko ne daje, kaže Radmilo Marković. „Druga je priča što je naš PIO-fond zapravo nekakav protočni bojler, i nema nikakve akumulacije, nego mora da se dopunjuje iz budžeta. S te strane možda i može da se priča o davanju, ali svejedno nisu ti ljudi krivi što je taj fond uništen tokom devedesetih i što nema sredstava“, napominje Marković.\nVučić pismo piše...\nPošto su penzioneri, prema priznanju vlasti, podneli veliki teret u procesu fiskalne konsolidacije, predsednik Srbije Aleksandar Vučić obećava da će svakom penzioneru poslati pismo zahvalnosti. „Prvi put ću svim penzionerima, i to ne o državnom trošku, nego kao predsednik stranke koju vodim, da napišem pismo, da im zahvalim na strpljenju i veri u svoju državu i svoje rukovodstvo“, rekao je Vučić.\nTo je jedan populistički potez, ocenjuje Jurij Bajec. „Možda će nekome goditi da dobije pismo lično od predsednika države, ali to mnogo ne pomaže. Ostaje činjenica da u trenutku kada je država bila u problemu, da ona nije našla snage da drugim sredstvima obezbedi stabilizaciju javnih finansija. A to je moglo da se uradi. Država je mogla, recimo, da zamrzne penzije, a nedostatak para da nadoknadi kroz bržu privatizaciju problematičnih preduzeća, ili u mnogo boljoj naplati potraživanja, da poboljša efikasnost javnih preduzeća, ili da smanji pomoć onima koji to više nisu zasluživali“, navodi Bajec.\nAli, država je smatrala da je politički lakše pritisnuti jedan deo populacije koji nije dovoljno organizovan, i koji jednostavno neće biti u situaciji da se organizovano pobuni. Pri tom bi trebalo reći da od milion i 700.000 penzionera, njih milion nije ni bilo obuhvaćeno merom smanjivanja penzija, jer su imali penzije manje od 25.000 dinara, ističe Bajec.\nSocijalna zaštita u starosti.pdf 5832 kB\n+2 #5 zlajaKg 02-10-2018 13:46\nDragiša tebi će oktobarska penzija, koju ćeš dobiti u novembru, biti isplaćena bez umanjenja u iznosu od 45.411,00 dinara. Osnov za isplatu tvoje penzije za oktobar 2018. čini tvoja penzija isplaćena, odnosno pripadajuća, za oktobar 2014. godine (taj iznos iz penzionog čeka ili izveštaja banke prvo uvećavaš za 6,57 %, Zaključak Vlade), a usklađena u međuvremenu po važećim propisima (tako dobijeni iznos uvećavaš za 7,9 %, koliko je kumulativno bilo usklađivanje penzija u protekle nepune 4 godine).\n+1 #4 GAGE07 02-10-2018 13:28\nOdmah na početkku da naglasim, možda ja grešim jer nisam dobro razumeo odredbe Zakona o izmenama i dopunama, ....u kojem je naglašeno da za svako uskladjivanje biće uzimana, kao penzijski osnov, sadašnja penzija - mislim na iznos penzije po rešenju (po izveštaju TR) isplaćena kao septembarska sa umanjivanjem - (što znači da se penzija više neće uskladjivati ) već NAKNADA koja je uvedena ovim izmenama, i kojom tek sada se može kalkulisati od strane vlade... kolika će biti i kome će biti veća - manja i itd....a ponavljam penzija ostaje ista i ne menja se ... tako da svako isticanje tabela (novine ALO) a da se Vlada još uvek NIJE oglasila, kolega Zlatko u pravu, treba sačekati....\nNiko ne postavlja pitanje, koje se meni nameće kao pravnom laiku,... ako je neki Zakon donet i primenjuje par godina, a nakon toga se taj Zakon ukida ili prestaje da važi (premda i to nije svejedno i bitno), JA SMATRAM da od dana prestanka primene tog Zakona, MENI SE MORA ISPLAĆIVATI ona zadnja - septembarska PENZIJA po rešenju uvisini od 45.411,oo dinara kako je navedeno u TR,...a ne da se vraća na iznos penzije - 2014. - pre stupanja na snazi Zakona o umanjivanju, JER je veća i stečena u odnosu na iznos penzije koji se prikazuje u toj tabeli (43.700,oo sa povećanjem od 9,25%).... ZNAČI, ako je od dana umanjivanja do ukidanja umanjenja moja penzija povećavana (1,15%, 1,5%, 5,00%) i u septembru iznosila 45.411,oo dinara, postavlja se PITANJE, nije li, a ja smatram da JESTE i ovaj način, jedna vrste TRAJNA PLJAČKA.... ovo posebno s toga što i kada se Zakon o privremenom načinu isplate penzija u Skupštini govorilo celo vreme o umanjivanju a dobili smo potpuno drugi Zakon... želim naglasiti da UVEK se jedno pričalo i diskutovalo a na kraju ispalo sasvim nešto drugo... zato i treba sačekati i steći uvid na koji način i kojom metodom će se obračunavati najavljeni procenti !!!\n+2 #3 zlajaKg 02-10-2018 11:38\nZa očekivati je da Vlada donese odluku o isplati uvećanja (dodatka) uz penziju, ali nije sigurno da će to i da se desi.\nTaj dodatak uz penziju bi mogao biti, od strane Vlade, utvrđen u fiksnom novčanom iznosu koji bi predstavljao od manje od 1 % do 5 % pripadajuće penzije za oktobar 2018. g.\nTaj fiksni novčani iznos može biti recimo 1.250 dinara, đto je na pripadajuću penziju od 25.000 dinara 5 %, na pripadajuću penziju od 50.000 to je 2,5 %, ...\nMoguće je da taj dodatak uz penziju bude utvrđen i u nelinearnom procentualnom iznosu od pripadajuće penzije, što se suštinski svodi na isto.\n+3 #2 zlajaKg 02-10-2018 11:11\nNije normalno kada neko isplatu pripadajuće penzije po važećim propisima, od koje je nepune 4 godine otimao deo, nazove uvećanjem.\nTo može da se nazove samo prekid otimanja dela penzija ili pljačke dela penzionera, ili lepše isplata penzije u skladu sa važećim propisima.\n+3 #1 zlajaKg 02-10-2018 11:01\nNema tu nikakvog uvećanja koje se pominje u članku. Penzionerima će oktobarska penzija, koju će dobiti u novembru, biti isplaćena bez umanjenja. Osnov za isplatu penzije za oktobar 2018. čini penzija isplaćena, odnosno pripadajuća, za oktobar 2014. godine, a usklađena u međuvremenu po važećim propisima. Njeno dalje usklađivanje još uvek nije na vidiku.


“Beli labud” čeka novog vlasnika – GM Press\nManifestacija u oblasti hortikulture ”Beli labud”, održava se i ove godine na području opštine Gornji Milanovac. U toku je rad Komisije za ocenu najlepše uredjenog životnog prostora, koju sačinjava pet članova.\nKonkurs za dodelu nagrada je otvoren 1.maja tekuće godine za sedam kategorija, medju kojima su: najlepše gradsko dvorište, seosko dvorište, prostor oko poslovnog objekta, prostor kolektivnog stanovanja, najlepše školsko dvorište.\nNevena Obradovic, predsednik Komisije za ocenu najlepše uređenog životnog prostora\nPrema rečima predsednika komisije, Nevene Obradović, njihov rad se sastoji u obilasku lokacija sa zadatkom da sagledaju i ocene uređenost dvorišta ili terase.\n–“Kriterijumi za dobijanje nagrade su: popunjenost prostora biljnim vrstama, raznolikost , položaj objekata u odnosu na prostor,kompozicija, uređenost“ – rekla je za GM Press Obradović i dodala: “Ove godine imamo 47 učesnika i to je znatan porast u odnosu na broj prijava prethodnih godina, jer je trenutna epidemiološka situacija navela ljude da više vremena provode u svojim domovima i dvorištima, a samim tim i da se više posvete uređenju životnog okruženja. Najvažnije je da se uređenju dvorišta posvećuje s ljubavlju,da ljudi uživaju u tome što rade i da je njima lepo.“\nPravo učešća na konkursu imaju držaoci parcela i objekata na teritoriji opštine Gornji Milanovac, pod uslovom da u prethodnih pet godina nisu nagrađivani ovom nagradom u kategoriji za koju konkurišu.\n– “Nakon bodovanja i odluke o najlepše uredjenom prostoru, prva tri mesta u svakoj od kategorija biće nagradjena novčano, a prvo mesto će dobiti i lepu tablu „Belog labuda“, koja je vrlo reprezentativna i popularna“ – navodi Obradović.\nKomisija će obilazak lokacija završiti kroz narednih nekoliko nedelja, nakon čega će se proglasiti pobednik konkursa.\nSredstva za dodelu nagrada i organizaciju Manifestacije „Beli labud“ se obezbedjuju iz budžeta Opštine Gornji Milanovac.\nTags: beli labud\nSećanje na Ernesta Hemingveja


Niška televizija » Atina: Grčka neće i ne može da izađe iz evrozone\nObjavljeno 30.06.2015. 11:26\nATINA/BRISEL – Grčki ministar spoljnih poslova Nikos Kocijas rekao je danas da Grčka neće napustiti evrozonu, a ministar finansija Janis Varufakis poručio da je to nemoguće pošto ugovori Evropske unije ne predviđaju takvu opciju.\nPrema kopiji pisma upućenog predsedniku evrogrupe Jerunu Dajselblumu u koju je Rojters imao uvid, Varufakis je naveo da je produženje programa potrebno da bi se uzeli u obzir rezultati referenduma kog je premijer Grčke Aleksis Cipras sazvao za 5. jul i na kom građani treba da se izjasne da li su za ili protiv prihvatanja najnovijeg predloga međunarodnih kreditora.\n„Naša vlada će u potpunosti ispoštovati rezultate referenduma i želeo bih da iskoristim ovu priliku da podsetim da he Grčka neodvojivi deo evrozone“, poručio je on.\n„Nakon konsultacije sa liderima, a u odsustvu novih elemenata, nisam uočio spremnost da se postupi suprotno pozicijama koje su ministri finansija izrazili na sastanku 27. jula“, piše u Tuskovom pismu, koje je bilo dostupno Rojtersu, poslatom u odgovor na Ciprasov zahtev da se kreditiranje Grčke produži za još mesec dana.\nNema međutim, naznaka da je grčki premijer spreman da odustane od svoje odluke o odbacivanju ponude kreditora koju je više puta opisao kao „poniženje“ Grčke pre nego što je sazvao referendum.\nTanjug 30 Jun 2015 10:42


Moskva demantuje da je postignut dogovor o izlasku boraca iz Alepa - 11.12.2016, Sputnik Srbija\nMoskva demantuje da je postignut dogovor o izlasku boraca iz Alepa\nRusija i SAD još uvek nisu postigle saglasnost o izlasku boraca iz sirijskog Alepa, izjavio je zamenik ministra spoljnih poslova Rusije Sergej Rjabkov. 11.12.2016, Sputnik Srbija\n© AFP 2021 / LOUAI BESHARAZamenik ministra spoljnih poslova Rusije Sergej Rjabkov\nRusija i SAD još uvek nisu postigle saglasnost o izlasku boraca iz sirijskog Alepa, izjavio je zamenik ministra spoljnih poslova Rusije Sergej Rjabkov.\n„To što zapadne agencija javljaju nije uvek u skladu sa realnošću. Važno je da Rusija i njene snage u Siriji već duže vreme preduzimaju sve mere kako bi se u Alepu stvorili uslovi za bezbedan izlazak onih koji se tamo nalaze“, rekao je on.\nPrethodno je agencija „Rojters“ saopštila da su Rusija i SAD navodno obezbedile izlaz borcima Nusra fronta iz istočnog Alepa, kao i da to može biti sprovedeno već u narednih 48 sati.\nRusija i SAD usaglasile bezbedan izlaz za borce iz istočnog Alepa\n11 Decembar 2016, 18:16\nPrema rečima Rjabkova, pitanje izlaska boraca iz Alepa će se rešavati i dalje, budući da SAD insistiraju na tome da se obezbedi potpuna sloboda kretanja svima onima protiv kojih se sada bore vladine snage.\n„Iz tog razloga ni o kakvom zajedničkom predlogu koji bi potom razmatrala opozicija ne može biti ni reči. Nejasno je na kakve se izvore pozivaju agencije koje objavljuju takvu informaciju“, ocenio je ruski diplomata.\nIstovremeno, Rjabkov je dodao da Moskva konstatuje određen uspeh na susretima stručnjaka Rusije i SAD o Siriji u Ženevi, iako se taj proces odvija izuzetno sporo.\n„Još uvek nailazimo na pokušaje SAD da iskoriste taj kanal kako bi uticale na situaciju na terenu u onim mestima gde je njima i njihovim štićenicima to potrebno“, rekao je on i dodao da je to za Rusiju neprihvatljivo, te da upravo to stvara mnoštvo problema kada je reč o postizanju krajnje saglasnosti.\n07:32Đoković se vraća u Ameriku jer – Medvedev je „pred vratima“


Mladi lideri o EU - Perpetuum mobile\nNaši učesnici su kroz tri modula radili na izradi dokumenta “Okvirni prijedlozi i mišljenja mladih BiH o EU integracijama”, koji predstavlja prijedlog mladih iz različitih političkih stranaka i nevladinih organizacija za brži pristup BiH Evrospkoj uniji.\nKroz tri mjeseca učesnici su se fokusirali na pitanja ljudskih prava i demokratije i dali prijedloge za modernizaciju izbornog procesa, te reforme javne uprave kroz razvijanje platform za e-upravu, korištenje tehnologija, te istakli neophodnost harmonizacije procesa javne uprave u cijeloj Bosni i Hercegovini.\nKada je u pitanju vladavina prava polaznici su se složili da je potrebno unaprijediti funkcionisanje pravosuđa kroz usvajanje novih zakona o Visokom sudskom i tužilačkom savjetu i sudovima BiH u skladu sa evropskim standardima, te jačati prevenciju i borbu protiv korupcije i organizovanog kriminala, uključujući i borbu protiv pranja novca i terorizma.\nU kontekstu ljudskih prava mladi su istakli da je potrebno jačati zaštitu prava svih građana, posebice osiguravanjem provedbe zakona o nediskriminaciji i ravnopravnosti spolova. Naglasili su važnost obezbjeđivanja finansijskih sredstava u lokalnim budžetima za rad sa mladima ili formiranje omladinskih banki, te predvidjeti kvote za mlade u izbornom zakonu BiH kako bi se povećalo učešće mladih u političkom i javnom životu BiH.\nOno na šta smo posebno ponosni jeste da će ovi mladi ljudi stečena znanja primijeniti kroz aktivnu ulogu u društvu kao budući donosioci odluka u ovoj zemlji.\n← Poziv mladim osobama za učešće na treningu u okviru projekta “Program osnaživanja i zapošljavanja mladih\nZapošljavamo mlade ljude →


Asfaltirana ulica Vojvode Mišića u Lazarevcu - GEM info\nAsfaltirana ulica Vojvode Mišića u Lazarevcu\n26. oktobra 2021. Redakcija 0 Comments asfaltiranje, go lazarevac, MZ Dušan Petrović šane\nPredsednik Gradske opštine Lazarevac Bojan Stević obišao je sa saradnicima završne radove na asfaltiranju ulice Vojvode Mišića u Mesnoj zajednici Dušan Petrović Šane.Tim povodom istakao da je opština uspela da obezbedi sredstva za asfaltiranje ovog putnog pravca u dužini od 350 metara. U pitanju je značajan alternativni putni pravac, koji omogućava izlazak na Ibarsku magistralu, čime će se smanjiti gužve u saobraćaju. Stević je dodao da će u najkraćem roku biti zamenjena celokupna vodovodna i kanalizaciona mreža u Botaničkoj i ulici Milice Stojadinović Srpkinje.\nU cilju poboljšanja kvaliteta života građana, rukovodstvo opštine Lazarevac nastavilo je da sprovodi akciju svakodnevnog asfaltiranja po jednog putnog pravca u mesnim zajednicama. Radovi na asfaltiranju deonice duge 350 metara izvedeni su u ulici Vojvode Mišića u Mesnoj zajednici Dušan Petrović Šane.\nPredsednik Gradske opštine Lazarevac Bojan Stević istakao je da je plan da se u kraćem vremenskom periodu zamene vodovodne i kanalizacione mreže u ulici Milice Stojadinović i u Botaničkoj, a ove ulice će biti i asfaltirane. Stević je dodao da radove na zameni celokupne vodovodne mreže izvodi Javno preduzeće za komunalnu privredu „Lazarevac“.\nStević je najavio da će radovi na manjim ulicama biti realizovani čim vremenski uslovi to dozvole. Podsetio je da je urađen celokupan projekat u dužini od 1150 metara za ulicu Milovana Lazarevića, kao i kanalizaciona i vodovodna mreža sa kompletnim priključcima.\nShare the post "Asfaltirana ulica Vojvode Mišića u Lazarevcu"\n← Prva pobeda košarkaša Kolubare u sezoni\nOdržan sastanak novoizabranog rukovodstva Sindikata EPS-a sa Miloradom Grčićem →


Počela su predavanja Škole digitalne komunikacije - Marketing Mreža\nPočela su predavanja Škole digitalne komunikacije\nPredavanjem Zašto online PR Borislava Miljanovića, generalnog direktora agencije Represent Communications, počela su predavanja Škole digitalne komunikacije za drugu generaciju polaznika. Sva predavanja su kombinacija teorije i prakse, a u okviru planiranih radionica na predavanjima, polaznici će imati priliku da se oprobaju u praktičnoj primeni svega što su tokom predavanja naučili.\nStručnjaci iz oblasti novih tehnologija podeliće sa učesnicima svoja znanja i iskustva o online komunikacijama. Po završetku predavanja, polaznici će imati zadatak da osmisle online kampanju, koju će potom moći i da implementiraju. Predavanja Škole digitalne komunikacije će trajati do 31. maja 2012, navodi se na sajtu agencije Represent Communications.


Goran Stevanović - Blic Sport\nStevanović za "Blic": Fljamurtari je velika opomena za sve\nPre 27 godina Partizan je bio šokiran ispadanjem od albanskog Fljamurtarija i to mora da bude pouka za “orlove”.\nStevanović: Razlike u pogledu na sistem rada\nStevanović uzdignuta čela napustio Ćingdao\nŠampionat Kine ulazi u samu završnicu, a fudbaleri Liaoninga predvođeni Milošem Trifunovićem nadaju se odličnom finišu sezone. Posle sezone u kojoj je u poslednjem kolu obezbedio opstanak, Liaoning je sada bliže gornjem delu tabele, a iako je mnoge to iznenadilo, same igrače tog kluba nije.\nSrpska trenerska kolonija u Kini sve brojnija, Stevanović preuzima Ćingdao\nStevanović: Prija interesovanje grčkih klubova, videćemo šta će biti\nSrpski fudbalski stručnjak Goran „Plavi“ Stevanović podneo je prošle nedelje ostavku na mesto trenera grčke Verije. Stevanović je svoju odluku obrazložio činjenicom da mu je u klub bilo dovedeno više igrača bez ikakvih konsultacija sa njim, ali je uprkos tome uspeo da ostavi dobar utisak na startu prvenstva.\nStevanović podneo ostavku u Veriji: Doveli su 10 igrača bez mog znanja\nSrpski fudbalski trener Goran 'Plavi' Stevanović podneo je ostavku na mesto trenera grčke Verije zbog neslaganja sa upravom kluba.\nMrdaković golom potvrdio trijumf Stevanovićeve Verije\nFudbaleri Verije pobedili u drugom kolu šampionata Grčke OFI sa Krita sa 2:0 (0:0), a strelac drugog pogotka za tim koji sa klupe uspešno predvodi Goran Stevanović postigao je iskusni centarfor Miljan Mrdaković.\nMrdaković dvostruki strelac u remiju Verije\nFudbaleri Verije igrali su 2:2 sa Platanijasom na gostovanju na otvaranju novog šampionata Grčke, a oba gola za tim Gorana Stevanovića postigao je Miljan Mrdaković.\nGoran Stevanović o prvenstvu Grčke: Želimo da iznenadimo, Olimpijakos je najbliži tituli\nFudbalsko prvenstvo Grčke počinje narednog vikenda, a Verija, predvođena Goranom Stevanovićem sa klupe, u prvom kolu igra na gostovanju ekipi Platanijasa.\nSrpski centarfor Miljan Mrdaković postigao je gol na svom debiju u dresu grčke Verije i tako pokazao da će biti veliko pojačanje za ekipu Gorana Stevanovića, koja za cilj u narednoj sezoni ima opstanak u elitnom društvu i napad na sredinu tabele.\nStevanović ispunio želju iz perioda dok je vodio Partizan: "Plavi" doveo Mrdakovića\nSrpski fudbaler Miljan Mrdaković novi je član grčke Verije, koju od početka juna vodi srpski trener Goran ‘Plavi’ Stevanović.\nStevanović sa Verijom ostvario pobedu protiv Panioniosa\nFudbaleri gčrke Verije pobedili su u prijateljskoj utakmici na pripremama ekipa Panionisu sa 1:0. Ovo je odličan signal za ekipu koju sa klupe predvodi srpski stručnjak Goran Stevanović, budući da je Panionis daleko jača ekipa sa većim budžetom.\nStevanović na klupi grčke Verije\nSrpski fudbalski trener Goran Stevanović preuzeo je grčkog prvoligaša Veriju, klub za koji je igrao od 1997. do 1999. godine.


Međutim, uzaludan je bio taj trijumf - jer su "orlići" već ostali bez šansi za plasman na završni turnir.\nGol za trijumf u Gornjem Milanovcu postigao je Veljko Nikolić u 11. minutu.\nNa tabeli grupe 5, Srbija je tek četvrta sa 11 bodova iz devet utakmica. Ispred nje su Rusija sa 20 bodova, Poljska sa 16, te Bugarska sa 14.\nKako samo prvoplasirana ekipa ide sigurno na Evropsko prvenstvo, Ruse je najviše obradovao ovaj uspeh "orlića". Poljska, naravno, ima i dalje šanse da ode na šampionat, što čeka i pet najboljih drugoplasiranih selekcija, a ona je trenutno treća u devetočlanoj konkurenciji.


EU do 2020. uvodi besplatan Wi-Fi – Bankar.me\nEU do 2020. uvodi besplatan Wi-Fi\nJune 1, 2017 EVROPA, PLANETA, SVE VIJESTI, TEHNO Leave a comment\nEvopska Komisija, Evropski parlament i Savjet postigli su politički dogovor o uspostavljanju i finansiranju besplatnog bežičnog interneta širom EU.\nDo 2020. besplatni bežični interent trebalo bi da bude dostupan na trgovima, u parkovima, bibliotekama, bolncima i drugim otvorenim i zatvorenim javnim prostorima u svim zemljama članica EU.\n”WiFi4EU EU inicijativa doprinosi našoj viziji da svako evropsko selo i grad u svojim centrima od javnog interesa imaju besplatan bežični internet do 2020. godine”, izjavio je predsjednik Evropske komisije Žan Klod Junker.\nPostignuti dogovor tri najznačajnije EU institucije podrazumijeva izdavajanje 120 miliona eura za finansiranje opreme za bežični internet u 6000 do 8000 opština širom EU.\nKada sistem bude postavljen, lokalne vlasti koji žele da ponude bežični internet u oblastima gdje slična javna ili privatna ponuda još uvjek ne postoji moćiće da podnesu zahtjev za finansiranje kroz jednostavan proces, navodi se u Evropskoj komisiji.\n”Digitalna strategija jedinstvenog tržišta ima za cilj da izgradi potpuno povezanu Evropu gdje će svako imati pristup visko valitetnim digitalnim mrežama. WiFi4EU poboljšaće povezanost upravo na mjestaima gdje je internet bio ograničen. Ovo je prvi korak ka uspostavlkajnu brzih veza i mreža viskog kapaciteta na cijeloj teritoriji EU”, naglasio je potpredsjednik Evropske komisije zadužen za digitalno tržište Andrus Ansnip.\nInicijativu WiFi4EU najavio je 2016. godine predsjednik Evropske komisije Žan Klod Junker kao dio ambicioznog remnota telekomunikacionih prvila EU što uključuje i rastuću potrebu pvezivanja Evropljana, kao i jačanje kunkurentnosti EU.\nPOJMOVIbesplatan bežični internet besplatan internet internet u EU\nPrevious BDP Slovenije porastao 5,3 odsto\nSljedeći Pregled štampe za 2. jun: Novosti iz ekonomije


I dalje nema dogovora oko otkupa maline\n12/06/2013 | 21:52\nBerba malina je počela, ali još uvek nema dogovora oko otkupne cene, pošto hladnjačari nude 135 dinara, a malinari traže 2,2 evra po kilogramu "crvenog zlata".\nU Arilju, evropskoj prestonici maline, počela je berba, ali dogovor oko konačne otkupne cene za ovogodišnji rod još nije postignut, a ako dve strane ne postignu kompromis izvesno je da će i ovog leta poljoprivrednici izaći na proteste.\nCena koja bude postignuta u Arilju, odakle dolazi najveći deo ukupnog roda u Srbiji, ubrzo će se preslikati na ostale malinarske krajeve u državi. Trenutno, hladnjačari za kilogram maline plaćaju 130 dinara u Bajinoj Bašti, u Šapcu 160, a u Lipovištu čak 200 dinara.\nSvet je gladan maline, rod u Čileu je podbacio, u Poljskoj je još lošije, a u Srbiji će prinosi biti 30 odsto manji. Na tržištu postoji deficit, ali nekolicina hladnjačara ima monopol i veštački obaraju otkupnu cenu, kaže predsednik UO Udruženja proizvođača Vilamet Milan Radojičić.\nAko hladnjačari ne povećaju otkupnu cenu najmanje na 160 dinara, bićemo prinuđeni da krenemo u proteste.\nPročitajte i>>>Cena maline ponovo problem\nU međuvremenu, stigle su i nove brige za seljake: od 30. maja ukinut je porez na katastarski prihod, reč je o nametu koji je određivao status proizvođača, a u praksi nikada nije bio naplaćivan. Iako je otkup počeo, ne zna se na koji će način biti oporezovani proizvođači koji su ujedno i prodavci sopstvene robe.\nRadi se o neverovatnoj "rupi" u propisima. Od Ministarstva finansija smo tražili hitno objašnjenje, da li se malina oporezuje kao i druga roba sa osam odsto PDV, ili će biti oporezovani prihodi i u kojim iznosima, a stope se kreću od 24 do 46 procenata, kaže potpredsednik Udruženja hladnjačara Predrag Oreščanin.\nOvakvi vakuumi najverovatnije su rezultat neusaglašenosti između različitih ministarstava i loši su za poljoprivredu, pa ih treba hitno razjasniti.\nEvropski giganti posluju preko ofšor firmi\nUštede ili rekonstrukcija, a mogući i izbori


UMESTO MEĐU ŠLJIVAMA, SRBIJA MEĐU TELEFONIMA\nIzvor: Beta,Lokalne novine | Obrenovac, 22.09.2017.\n92,6 odsto građana koristi mobilni i evo šta sve još...\nU Srbiji sve više domaćinstava koristi računare, a raste i broj domaćinstava koja poseduju televizore i mobilne telefone, pokazalo je istraživanje Republičkog zavoda za statistiku.\nRepublički zavod za statistiku je saopštio da 92,6 odsto građana koristi mobilni telefon, što je više nego 2016. godine za 0,4 procenta. I broj domaćinstava koja imaju mobilni telefon je u blagom porastu u odnosu na prošlu godinu, kada je mobilni telefon imalo 90,2 odsto porodica, a sada njih 90,5 odsto.\nViše od 3,1 milion gradjana Srbije koristi svakoga dana i računar.\nRačunar poseduje 68,1 odsto domaćinstava, što je 2,3 odsto više nego prošle godine i za 3,7 odsto više nego u 2015. godinu. U Beogradu računar ima 77,8 odsto domaćinstva, u Vojvodini 66,2 odsto, a u centralnoj Srbiji 65,3 odsto.\nPrema istraživanju Republičkog zaoda za statistiku, smanjen je i jaz izmedju gradskih sredina i drugih delova Srbije po broju računara, što pokazuje i godišnja stopa rasta zastupljenosti računara u gradskim sredinama koja raste 0,2 odsto, dok je taj rast u ostalim delovima zemlje 6,7 odsto. Prenosivi računar, laptop, ima 43,7 odsto domaćinstava, 4,5 odsto više nego u 2016. a 4,7 odsto više nego u 2015. godini.\nIstraživanje je pokazalo i da 68 odsto domaćinstava u Srbiji poseduje internet priključak, što je povećanje od 3,3 odsto u odnosu na prošlu godinu.\nInternet priključak većinom poseduju domaćinstva koja imaju mesečni prihod veći od 600 evra, njih 96,8 odsto.\nNaloge na društvenim mrežama ima 90,6 odsto internet populacije, starosti od 16 do 24 godine.\nIstraživanje je pokazalo i da 100 odsto preduzeća koristi računar u poslovanju, 80,4 odsto poseduje veb-sajt.\nU Srbiji i 99,6 odsto domaćinstava poseduje televizor, što je više nego prošla godine, kada je televizor imalo 97,8 odsto domaćinstava. Istraživanje Republičkog zavoda za statistiku je sprovedeno januara ove godne u 2.800 domaćinstava, medju isto toliko pojedinaca i u 1.655 preduzeća.


Grad Novi Pazar - Uskoro preuređenje puta Novi Pazar -Tutin\nUskoro preuređenje puta Novi Pazar -Tutin\nUz podršku Republike Turske i zahvaljujući sve boljoj saradnji sa Srbijom, uskoro bi mogao biti realizovan projekat izgradnje puta Novi Pazar – Tutin. Sastanak gradonačelnika Novog Pazara Nihata Biševca sa delegacijom Turske, predstavnicima Srbija puteva i Ministarstva građevinarstva, saobraćaja i infrastrukture Republike Srbije više je nego plodonosan. Tokom susreta dogovoreni su vrlo konkretni koraci a početak radova očekuje se od sledeće godine.\n„Reč je o deonici od 22 kilometra a koja će biti preuređena prvenstveno zahvaljujući kredibilitetu potpredsednika Vlade Srbije Rasima Ljajića u zvaničnim krugovima Turske, te prijateljstvu Novog Pazara sa ambasadorom Mehmet Kemal Bozajem. Tema sastanka su tehnički detalji jedne od najlošijih deonica u Srbiji i predlog načina prevazilaženja najvećih poteškoća na budućem projektu“, rekao je novinarima prvi čovek Novog Pazara Nihat Biševac.\nDogovori oko izgradnje deonice Novi Pazar – Tutin ali i puta Tutin - Sjenica započeli su nekoliko godina ranije, a prema rečima predstavnika turskog Ministarstva saobraćaja, na red je došlo konkretno sklapanje dogovora.\n„Obilazak deonice je za ovu posetu izuzetno bitna stavka. Na osnovu realnog stanja biće definisani tehnički detalji projekta i usaglašeni koraci i dinamika delovanja. Ono što je za vas najbitnije jeste da Turska ima jako pozitivan odnos prema vašim nastojanjima da unapredite putnu infrastrukturu“, poručio je direktor odseka za istraživanje pri turskom Ministarstvu saobraćaja, Birol Demir.\nPo okončanju radova na deonici Novi Pazar –Tutin uslediće uređenje puta od tutinske prema sjeničkoj opštini, što bi u celini posmatrano, u značajnoj meri trebalo da doprinese poboljšanju komunikacije na međulokalnim nivoima, ali i da utiče na spremnost budućih investitora da svoj kapital usmere prema Sandžaku.


Počinju kontrole zasada da se utvrdi ko ubija pčele, traži se pomoć građana i MUP-a | Novosadski informativni portal 021\nNeonikotinoidi, u sredstvima za zaštitu bilja, koja stižu krijumčarenjem, uglavnom sa dalekog istoka, ostavljaju ogromne posledice na medonosnu pčelu u Srbiji, potpuno su uništili više od deset hiljada vrsta insekata, a evropskog bumbara na našim prostorima gotovo više i da nema.\nU Udruženju kažu za Tanjug da se "prodaja odvija i preko društvenih mreža i foruma" a krijumčari, u poslednje vreme, su trgovinu organizovali "koristeći aplikaciju Viber na android telefonima".\nIstiču i da u saradnji sa Ministarstvom poljoprivrede, kao i sa Fitosanitarnom inspekcijom, kontrolišu zasade, pre svega industrijskog bilja, uljane repice i suncokreta, i traže pomoć policije.\n"Trgovina opasnim materijama, u ovom slučaju pesticidima, je krivično delo. Potrebna nam je potpuna saradnja MUP-a, kao i promena zakona u vezi sa samovoljnim tretmanom nepoznatom dozom ovih sredstava koja mogu ozbiljno da ugroze i zdravlje ljudi", objašnjavaju u Udruženju.\nOni navode da je Fitosanitarna inspekcija Uprave za zaštitu bilja rešena da ove godine napravi preventivne akcije provere zasada uljane repice i suncokreta širom Srbije na prisustvo neonikotinoida. Kao partner akcije, koja će trajati tokom čitave pčelarsko-pašne sezone uključeno je Udruženje "Sačuvajmo pčele", čiji je zadatak da inspekciji dostavi tačno određene lokacije sa kojih će biti uzeti uzorci i poslati u laboratoriju na analizu.\nU Udruženju veruju, iako je teritorija velika, da neće biti prepreka da se uzmu uzorci sa mnogih parcela i pozivaju "građane, pčelare i savesne poljoprivrednike" da im pomognu.